USKORO U SKUPŠTINSKOJ PROCEDURI PREDLOG IZMENA ZAKONA O ODUZIMANJU IMOVINE STEČENE KRIMINALOM KOJE TREBA DA OBEZBEDE EFIKASNIJA REŠENJA O PRIVREMENOM ODUZIMANJU IMOVINE PRAVNIH LICA\nSpecijalni tužilac za organizovani kriminal Miljko Radisevljević, ukazuje da je u Srbiji od početka primene zakona pokrenute 652 finansijske istrage i oduzeto više od milion evra u gotovini, 147 stanova i kuća i 40 motornih vozila.\nRadisavljević je na seminaru posvećenom iskustvima italijanskih vlasti u konfiskovanju i upravljanju imovinom stečenom krivičnim delima, kazao da je Srbija primenila italijanski model u razvijanju pravnog okvira za borbu protiv organizovanog kriminala uz uvođenje određenih modifikacija zbog specifičnosti situacije u Srbiji.\nPrema njegovim rečima, najefikasnije sredstvo u borbi protiv organizovanog kriminala nije rigorozno sankcionisanje kriminalaca već oduzimanje imovine koju su stekli krivičnim delima.\n"Ozbiljne vođe organizovanih kriminalnih grupa mogle su, zahvaljući bogatstvu, da vrše koruptivni uticaj na institucije sistema čak i nakon što bi bili osuđeni. Oduzimanjem imovine, oni takve mogućnosti gube", kazao je Radisavljević i dodao da su do danas donete 33 naredbe o 'zamrzavanju' imovine, a samo tokom 2012. godine od okrivljenih je oduzeta imovina vredna više od 5,5 miliona evra.\nTužilac je istakao da je sud, na inicijativu tužilaštva, usvojio 161 zahtev za privremeno i sedam zahteva za trajno oduzimanje imovine stečene krivičnim delima.\nOn je dodao da će se uskoro u skupštinskoj proceduri naći predlog izmena Zakona o oduzimanju imovine koje treba da obezbede efikasnija rešenja o privremenom oduzimanju imovine pravnih lica.


Nove kiše napravile nove probleme u Leskovcu dok se još meri šteta od prethodne poplave - juGmedia\nKiša koja je između 29 i 30. januara neprestano padala 12 sati, napravila je nove nevolje stanovnicima Leskovca, uglavnom onima koji su poplavljeni i 11. januara ove godine, ali i dodatni posao lokalnoj samoupravi i gradskim preduzećima.\nPrema zvaničnim podacima, palo je 30 litara kiše po kvadratu, pa je, kako je danas kazao gradonačelnik Goran Cvetanović, došlo do povećanje vodostaja na rudarskom i ćenovačkom kanalu, delimično su se izlili kanali u Velikom Tranjanu, Presečeni i u naselju Slavka Zlatanovića.\n„Ovlašćena lica Odeljenja za opštu upravu i zajedničke poslove, koji rade na poslovima civilne zaštite, su konstatno bili na terenu u clju rešavanja ovih problema. Ekipe JKP Komunalac su na svim ovim lokacijama čistile kanale od nagomilanih grana, smeća, flaša i rastinja“, kazao je danas Cvetanović na sednici Štaba za vanredne situacije, dodavši da na sreću nije bilo ugroženih domaćinstava.\nOn je potvrdio da se na putu Gornje Stopanje – Turekovac, kod Meskombinata, urušio most i da je deonica zatvorena za saobraćaj. Istovremeno, na putu ka Jarsenovu se javilo klizište, a ekipe su na terenu. Povećao se i vodotok u kanalu kod Donjeg Sinkovca i izlio se kod vojnog puta, ali su bedemi utvrđeni pa nije bilo veće štete.\nLeskovčani mogu štetu od poplava da prijave preko sajta grada Leskovca\nTakođe su se prepunili kanali u Vinarcu, U Milanovu, Gornjem Trnjanu i u Čekmninu, gde je poplavljen deo palstenika. U Bobištu je brzom intervenecijom zaustavlejno izlivanje atmosferske kanalizacije, u Donjem Bunibrodu se izlio kanal u pojedina domaćinstva i na polju i tu se, kazao je Cvetanović, reagovalo džakovima peska.\n„U ovom trenutku voda se povukla sa svih lokacija i vodostaj je uredan. Nastvalja se praćenja stanja sa vremenskim prilikama, saniraju se oštećenja“, rekao je Cvetanović, koji je govorio i sanaciji štete prethodnih poplava.\nPrema njegovim i podacima nadležnih službi, poplava od 11. januara napravila je velike štete, pa se nadoknadu prijavilo preko 200 domaćinstava iz 23 mesne zajednice, a to su: Veliko Trnjane, Gornji Bunibrod, Donji Bunibrod, Guberevac, Gornje Stopanje, Vinarce, Grdelica, Oraovica, Velika Grabovnica, Badince, Rudare, Bobište, Kukolovce, i naselje Slavka Zlatanovića.\nJavili su se i pojedinci iz: Ančiki, Belanovce, Drćevac, Presečina, Velika Biljanica, Donja Slatina, Šarlince, Pečenjevce i Radonjica.\nKomisija je do sada obišla 132 domaćinstva i procenila štetu na 43 startna objekta, na 116 pomoćnim objektima i na 6 poslovnim i privrednim objektima. Očekuje se pomoć Vlade Srbije, koja je i u Leskovcu proglasila elementarnu nepogodu.\nLeskovac, inače, brine o vodotocima drugog reda u dužini od 56o kilometara. Lokalna samouprav je od kraja 2012.godine izvela građvinske radove tamo gde je postojala opasnost od izivanja i uređivala korita reke, pa je u poslednjih 7 godina uređeno 110 lokacija na 120 kilometara, na šta je utrošeno bluzu 50 miliona dinara.\n01.02.2021. u 17:18\nNeodgovorno se ponašamo, pa nam drugi krivi… Onoliko koliko mi zagadimo, uprljamo, retko ko može da očisti, a ako ne drugi, priroda kažnjava…\n01.02.2021. u 22:51\nJa zaista ne razumem zašto se nešto ne preduzme i ne reši problem stanovnicima Velikog Trnjana, jer nije ovo prvi slučaj izlivanja vode u tom selu, svedoci smo da im se to dešava zadnjih 15-tak godina, pritom ne vidim da se nešto konkretno preduzelo da se reše njihovi problemi, da li treba praviti odvodne kanale ili proširivati kapacitete već postojećih, dajte nešto da se učini da se ti ljudi spasu, jer nakon svake padavine, ti ljudi su u problemu!!!


:: Naslovna strana > Glasnik broj 6 > Najveći sajam u regionu\nU Beogradu održan 33. međunarodni sajam građevinarstva pod nazivom "Gradimo svet"\n- Slobodan Kujundžić-\nInženjerska komora Srbije imala promociju i prezentaciju u okviru pratećeg programa "Dan IKS-a i SGITS-a"\n"Gradimo svet" bio je ovogodišnji slogan 33. međunarodnog sajma građevinarstva SEBE (South-East Europe Belgrade Building Expo) koji je pod kupolama i na otvorenom prostoru Beogradskog sajma trajao od 11. do 15. aprila. "Građevinarstvo 2007" bilo je najveća "internacionalna zvezda" Beogradskog sajma, jer je privuklo 1.068 izlagača, od kojih 345 dolazi iz 35 zemalja Evrope, Azije i Severne Amerike, koji su zaposeli sav raspoloživi prostor ili 60.000 kvadratnih metara, što mu obezbeđuje indeks najznačajnija i najveća sajamska manifestacija ove vrste u Jugoistočnoj Evropi. U takvoj situaciji najbolje se snašlo, izrazilo i svoj identitet promovisalo "Potisje-Kanjiža", član Tondah grupe, koje je postalo apsolutni šampion osvajanjem dva najvažnija priznanja - "Nova vizura" za crep "constant plus" i Gran pri sa diplomom i statuetom za najbolji promotivni nastup.\nPretposlednji dan, subota 14. bio je napet i uzbudljiv, jer su toga dana uručivana najveća i najznačajnija priznanja Beogradskog sajma i Udruženja privrednih propagandista Srbije (UEPS). Ove godine ih je ukupno bilo 23: pet "Novih vizura", 12 "Posebnih priznanja", jedan "Gran pri" i pet "Diploma".\nZa tradicionalno priznanje "Nova vizura" za najuspešnije inovacije u pet robnih grupa, koje je dodeljeno trinesti put, Stručni žiri je jednoglasno odabrao proizvode iz pet kompanija: "Potisja-Kanjiža" u Kanjiži člana Tondah grupe, "Vizusa" iz Niša, porodične kompanije LKV iz Beograda (Dobanovci), "Sika" - Beograd i firme "Radeks" -iz Kraljeva.\nDrugu po važnosti i značaju nagradu, "Posebna priznanja" dobili su: "Polymit" iz Šapca, "Pan lift" iz Beograda, "Elba" iz Apatina, italijanska "Tekno eletronika", "Bibis" iz Zemuna, "MTSI lajting" iz Beograda, "Europolis" iz Zemuna, "Brabo" iz Beograda, "Termoglas" iz Zemuna, italijanska firma "La Quericia graniti Srl.", "Ortek tehnology " iz Beograda i nemačka kompanija "Virt" (Wurt) iz Beograda.\nUdruženje ekonomskih propagandista Srbije (UEPS) dodelilo je "Gran pri" sa Diplomom i Statuetom dar Umetničke livnice "Voždovac" Braća Jeremić, za najbolji promotivni nastup "Potisju-Kanjiža" iz Kanjiže, članu Tondah grupe. Ovo je 12 put da Gran pri odlazi u Kanjižu na severu Bačke, ovoga puta ubedljivije nego ikad, jer su imali izuzetno komunikativan i transparentan štand, veliki broj aktivnosti pre i za vreme trajanja sajma, a ispred Hale 2 postavili su grnčarski točak, pa su posetioci mogli da se oprobaju u grnčarskim veštinama.\nPet Diploma za uspešan promotivni nastup dobile su firme "DCB Helios" - Beograd, "Henkel Srbija" - Kruševac, "Nisal" - Niš, "Kolpa san" - Subotica, JUB - Šimanovci i "Stublina" - Stublina kod Aranđelovca.\nNa "Građevinarstvu 2007" učestvovala je i Inženjerska komora Srbije i to na dva načina. Indirektno - svim članovima bio je obezbeđen besplatan ulaz i samo je bilo potrebno pokazati dokument da su članovi IKS-a. Direktno učešće zabeleženo je 13. aprila na "Danu IKS-a i SGITS-a", kada je Tatjana Đorđević, upravo izabrani predsednik Izvršnog odbora Matične sekcije izvođača radova imala polučasovnu prezentaciju u kojoj je iznela najvažnije detalje iz četvorogodišnjeg rada Komore, njenih matičnih sekcija, Suda časti, permanentnog obrazovanja... Prezentacija je bila kratka, jezgrovita, sveobuhvatna, jednom rečju - efikasna.


Hapšenje na Cetinju zbog pretnji i vređanja Abazovića - 17.09.2021, Sputnik Srbija\nNa Cetinju je uhapšen M.V. (41) za kojeg se sumnja da je 14. septembra, ispred zgrade Opštine Prestonice, pretio i vređao potpredsednika Vlade Dritana Abazovića... 17.09.2021, Sputnik Srbija\nOsim toga, zbog napada na službeno lice u vršenju službene dužnosti na Cetinju je uhapšena još jedna osoba.„Sumnja se da je D.I. (23) izvršio navedeno krivično delo u ulici Pete proleterske brigade, prilikom neprijavljenog javnog okupljanja građana 5. septembra na Cetinju, na način što je kamenicama i drugim predmetima gađao policijske službenike, a kojom prilikom je jedan od pripadnika Uprave policije zadobio povrede“, navode iz policije.On je uhapšen po nalogu tužioca u Osnovnom državnom tužilaštvu na Cetinju.\n© Sputnik / Dejan SimićPolicija dežura u kompleksu Cetinjskog manastira\nNa Cetinju je uhapšen M.V. (41) za kojeg se sumnja da je 14. septembra, ispred zgrade Opštine Prestonice, pretio i vređao potpredsednika Vlade Dritana Abazovića. Njemu se na teret stavlja krivično djelo ugrožavanje sigurnosti, saopšteno je iz Uprave policije.\nOsim toga, zbog napada na službeno lice u vršenju službene dužnosti na Cetinju je uhapšena još jedna osoba.\n„Sumnja se da je D.I. (23) izvršio navedeno krivično delo u ulici Pete proleterske brigade, prilikom neprijavljenog javnog okupljanja građana 5. septembra na Cetinju, na način što je kamenicama i drugim predmetima gađao policijske službenike, a kojom prilikom je jedan od pripadnika Uprave policije zadobio povrede“, navode iz policije.\nOn je uhapšen po nalogu tužioca u Osnovnom državnom tužilaštvu na Cetinju.


Vlast u Srbiji razmišlja da stavi moratorijum na eksploataciju litijuma | Luftika\nVlast u Srbiji razmišlja da stavi moratorijum na eksploataciju litijuma\nVlast u Srbiji razmišlja da stavi moratorijum na eksploataciju litijuma, objavio je Demostat pozivajući se na svoje neimenovane izvore.\nBez obzira na način na koji će biti raspleteno ovo krajnje zamršeno klupko, sagovornici Demostata tvrde da će vlast biti na gubitku i da niko ne može da garantuje da bi potencijalni moratorijum važio i posle aprilskih izbora.\nSve je pitanje kalkulacije, (Aleksandar) Vučić ne želi da izgubi nijedan jedini glas u trci za novi predsednički mandat na temi „Rio Tinto“, iako je svestan da je to praktično nemoguće, objašnjavaju ti izvori.\nPrema nezvaničnim saznanjima Demostata, kako se bliže izbori, vaga se o scenariju koji bi doneo „najmanju štetu“ Vučićevom rejtingu.\nZbog toga se ne isključuje ni mogućnost da Srbija okrene leđa englesko-australijskoj kompaniji „Rio Tinto“ i da za iskopavanje rude jadarit bude pronađena neka pogodnija svetska kompanija.\nKomentarišući mogućnost da vlast zameni „Rio Tinto“ nekom kompanijom sa boljim „dosijeom“, izvori Demostata napominju da takav ishod ne bi zadovoljio javnost, koja traži totalnu zabranu iskopavanja litijuma.\nKao druga opcija pominje se mogućnost da državni vrh odustane od eksplotacije litijuma na određeno vreme, što bi značilo stavljanje neke vrste moratorijuma.\nNa kraju, kao treći scenario pominje se da vlast ne popusti pred zahtevima naroda i ekoloških aktivista, što bi nesumnjivo značilo dalju konfrontaciju i dovelo do jačanja protesta, blokada i nezadovoljstva.\nSve je pitanje kalkulacije, Vučić ne želi da izgubi nijedan jedini glas u trci za novi predsednički mandat na temi Rio Tinto, iako je svestan da je to praktično nemoguće, objašnjavaju izvori Demostata.\noznakelitijum moratorijum rio tinto rudnik litijuma


Različiti stavovi o programu Vlade\nZvanicnici UNMIKa, predstavnici kosovskih Srba i politicki analiticari imaju razlicite stavove o programu vlade Kosova, koji je juce predstavio premijer Ramus Haradinaj.\nPredstavnici kosovskih Srba su kritikovali premijera Haradinaja sto ih nije upoznao sa programom vlade, a posebno jer oni nisu konsultovani oko dela programa koji se tice povratka raseljenih lica.\nOliver Ivanovic, sef “Srpske liste za Kosovo i Metohiju” istice kako je bilo neophodno konsultovati i Srbe bez obzira na njihov stav o ucesce u institucijama:\n“Jos nismo upoznati sa programom vlade. Nazalost premijer nije nasao za shodno da Srbe, kojih se taj program jako tice, upozna sa detaljima tog programa. Smatrali smo da je cak potrebno da bez obzira na nase misljenje o premijeru, da bi trebalo da u izradi tog programa na direktan ili indirektan nacin ucestvujemo”.\nIzabela Karlovic, portparol UNMIKa, kaze da nije na UNMIKu da komentarise program vlade, ali i istice da vlada pokazuje ozbiljnost u radu:\n“Uopsteno gledano program sadrzi dobre elemente koji pomazu procesima. Nama se posebno svidja to sto program manifestuje ozbiljnost ciljeva vlade”, kaze Karlovic i dodaje da je UNMIK spreman da saradjuje sa novom vladom u narednoj godini.\nSkupstina Kosova je u sredu vecinom glasova poslanika usvojila program vlade. Premijer Haradinaj je rekao kako su glavni ciljevi njegove vlade decentralizacija vlasti, politicki i ekonomski razvoj, povratak raseljenih, ispunjenje standarda.\nBaton Hadziu, politicki analiticar, smatra da je dobro sto se program Haradinajeve vlade oslanja na standarde, ali da njega vise cine zelje nego stvarne potrebe gradjana:\n“Programi vlade Ramusa Haradinaja je program lepih reci i ideja, koji se razlikuje od programa prosle vlade, posebno u redosledu problema. Ali program Haradinajeve vlade nije proizvod potreba, vec produkt sastavljen od ideja o tome kakvo Kosovo zelimo”, kaze Hadziu.\nBaton Hadziu ocenjuje pozitivnim to sto je prioritet vlade realizacija standarda, ali i izrazava sumnju da su zaposleni u vladi dovoljno kompetentni za realizaciju vladinog programa. “Oni koji danas rade u vladi, ne uklapaju se sa zahtevima programa premijera Haradinaja, koji zahteva jednu drugaciju strukturu ljudi, dinamiku delovanja, a to aktuelni sastav vlade ne moze ponuditi”, ocenjuje Hadziu.\nInace, opsti stav medjunarodnih zvanicnika nakon konstituisanja nove vlade Kosova jeste neophodnost da ona radi na ispunjenju standarda, kako bi u slucaju njihove pozitivne procene, sredinom 2005. godine bio razmotren pocetak razgovora o konacnom statusu Kosova.


Merkur stručno i odgovorno organizuje svoje poslovanje i usluge za goste\nBack TURIZAM ZDRAVSTVENI TURIZAM Merkur stručno i odgovorno organizuje svoje poslovanje i usluge za goste\nsreda, 18 mart 2020 10:37\nMenadžment Specijalne bolnice Merkur u okviru vanrednog stanja proglašenog u Republici Srbiji, nastoji da pažljivo i odgovorno prati aktuelnu situaciju u vezi sa korona-virusnom pandemijom i donosi adekvatne zaključke za reorganizaciju poslova.\nTokom protekle nedelje, preduzet je niz preventivnih higijensko-bezbednosnih mera, kako bi se potencijalno širenje virusa sprečilo među gostima i zaposlenima u Merkuru. Boravak gostiju, odvija se uz poštovanje „Upustva o preventivnim merama u vezi COVID-19“ donetog 13. marta 2020. godine, koje je u skladu sa procedurama Regionalnog centra za kontrolu bolesti.\nMenadžment Merkura učestvovao je u radu vanrednog sastanka hotelijera Vrnjačke Banje, koji je imao za cilj da sagleda i proceni nivo rizika, kao i da predloži adekvatne krizne mere na nivou destinacije. Zaključeno je da je turizam privredna grana koja je najteže pogođena krizom, a posebno Vrnjačka Banja kao destinacija sa najvećim brojem hotela u Srbiji. Hotelijeri su razmotrili set hitnih mera podrške, sa ciljem održavanja broja zaposlenih u hotelima tokom kirznog perioda.\nPo zvaničnim informacijama u Vrnjačkoj Banji trenutno nije dijagnostikovan nijedan slučaj koronavirisa.\nU svetlu događaja koji se brzo dešavaju, nastavićemo da Vas ažurno i detaljno obaveštavamo o svim tekućim situacijama i aktivnostima .\nSpecijalna bolnica za lečenje i rehabilitaciju “Merkur”


TotalCar.rs » GM povlači električni “ševrolet volt”\nChevrolet, elektro, General Motors, novo, opoziv\n0 komentara 7269 pregleda\n“Dženeral motors” (GM) povlači sa tržišta sve do sada prodate električne automobile marke “ševrolet volt” zbog odluke da u tim vozilima ugradi dopunsku zaštitu napajanja.\nRanijim testovima koje je izvela Nacionalna uprava za bezbednost saobraćaja, utvrđeno je da kod modela “ševrolet volt” posle bočnog sudara može da iscuri rashladna tečnost iz litijum-jonskih akumulatora koji se nalazi ispod poda, i da se zapali.\nKako se ističe u saopštenju GM, koncern nema saznanja da se neki prodati “volt” zapalio, ali u cilju bezbednosti namerava da pojača zaštitu akumulatora i poboljša sistem za hlađenje, prenela je ruska agencija Itar Tas.\nPredstavnici GM ističu da ne menjaju konstrukciju elemenata za napajanje, smatrajući ih bezbednim.\nNa severoameričkom automobilskom salonu u Detroitu u januaru prošle godine, “volt” je proglašen za automobil godine. Prodaja tog modela počela je u decembru 2010, i do sada je prodato oko 8.000 elektromobila te marke.


Plantaže najbrže na Montenegro Business Run 2019 – 13. Jul – Plantaže\nPlantaže najbrže na Montenegro Business Run 2019\nNa najvećem tim building događaju u Crnoj Gori, organizovanim pod nazivom “Montenegro Business Run 2019”, u organizaciji Multi sport akademije Majer i Business support centra, održanom 25. aprila u vinogradu na Ćemovskom polju, predstavnici kompanije Plantaže osvojili su nagrade u dvije kategorije.\nU kategoriji Najbrži muškarac (pojedinačno) dionicu od 5.000 m, za samo 17:47 min, istrčao je naš kolega Petar Dinčić, dok je u ekipnoj kategoriji Wine team Plantaža osvojio 3. mjesto.\nNa prostoru oko Vinskog podruma Šipčanik, kroz vinograde na Ćemovskom polju, trka na 5.000 metara, okuplia je nevjerovatnih 724 trkača iz 64 crnogorske kompanije. Ovo je, ujedno, bio najveći tim building događaj u regionu, čime smo pakazali da nas zdravi stilovi života lako pokreću i u velikom broju okupljaju.\nNakon istrčanih 5.000 metara i svečane ceremonije uručenja nagrada , Plantaže su u vinskom podrumu Šipčanik ugostile sve učesnike ovog sportskog događaja. Oko 1.000 učesnika i gostiju, uz vrhunska vina Plantaža i posluženja koje su pripremili kuvari naših restorana, zabavljao je bend Senkina đeca.\nI ovom prilikom, čestitamo nagrađenim takmičarima, članovima tima naše kompanije, organizatorima kao i svima vama koji ste učestvovali na prvoj Montenegro Business Run trci.


PSIHIJATAR OTKRIVA TRIK ZA BOLJI SAN: Uradite ovo ujutru čim ustanete, i svake noći ćete spavati duže! | Astro sajt\nHome Izbor Slider Zdravlje PSIHIJATAR OTKRIVA TRIK ZA BOLJI SAN: Uradite ovo ujutru čim ustanete, i svake noći ćete spavati duže!\nPSIHIJATAR OTKRIVA TRIK ZA BOLJI SAN: Uradite ovo ujutru čim ustanete, i svake noći ćete spavati duže!\nStručnjaci kažu da postoji i jedna stvar koju možete uraditi ujutru, a koja će vam omogućiti da se bolje naspavate.\nNesanicu izazivaju stres, nervoza, brige, pa i pojedini medicinski problemi, ali je ona kod zdravih ljudi uglavnom izazvana mislima koje ne mogu da "ugase" i konačno utonu u san..\nPsihijatar i specijalista za san dr Niši Bopal kaže da je u prekidanju svake loše navike ili čak zavisnosti naša svesna namera da se s tim problemom izborimo.\nBrojne obaveze, pa i rad od kuće tokom pandemije, mnogima od nas "pomerile" su odlazak na spavanje zbog čega ne dobijamo dovoljno sati sna. Redovan san koji je u skladu s ritmom našeg organizma važan je za zdravlje i njegovo odsustvo će telo i um brzo osetiti.\n"Zbog toga, morate sebi svesno pomoći. Već ujutru kada ustanete, recite sebi - večeras idem na spavanje u toliko i toliko sati. Svesno mislite o tome par minuta. Kako ćete se pripremati za spavanje, i završiti sve što pre toga treba uraditi", rekla je ona.\n"Tokom dana, periodično podsećajte sebe na to zadato vreme. Podsetite se i zbog čega je to važno, odnosno kako ćete se osećati ujutru ako opet ne budete spavali dovoljno", rekla je ona.\n"Obećanje" sebi nateraće nas da se dodatno potrudimo i legnemo ranije, a dr Bopal navodi da će čak i leškarenje u krevetu u to vreme odmoriti telo i duh, pre nego što utonemo u san.


Slučaj Službeni glasnik - Petar Luković - Peščanik\nBoris Tadić više nema nikakvog razloga da se seća tzv. Zorana Đinđića: danas, decembra 2008, kad je čitavu državu Srbiju pretvorio u svoje lično preduzeće pod Kartel imenom „Demokratska stranka“, sasvim je prirodno da se ime likvidiranog premijera briše iz istorije – ko još da se seća nekakvog predsednika vlade ubijenog davne 2003. godine!\nProcena Službenog glasnika da u budućoj ediciji „30 biografija ličnosti koje su obeležile srpsku modernu istoriju” nema Zorana Đinđića, ali su tu, kao zlatne rezerve Tadićeve Deklaracije o pomirenju – Slobodan Milošević i Draža Mihailović – nije nikakav „skandal”, kako su to propratili srpski mediji, već je, očigledno, reč o kristalno jasnoj političkoj odluci: da se mrtvi premijer ubije po drugi put, ovog puta trećim metkom istorije Službenog glasnika.\nIdeološku pušku za ovu priliku držao je Slobodan Gavrilović, direktor i glavni urednik Službenog glasnika, inače, član DS od osnivanja, njen potpredsednik u više mandata i član Glavnog odbora DS poslednjih 18 godina. Upravo on je, po sopstvenoj tvrdnji, idejni tvorac ovog projekta i čovek koji je sastavio listu.\nU izjavi datoj za Blic pokušao je da objasni zašto je Đinđićevo ime izostavljeno: „Smatram da je Đinđić veoma važan za modernu srpsku istoriju jer je reformator i žrtva svojih reformi. Sledeće godine uspećemo da obradimo samo 19. vek i sve sugestije, primedbe i kritike su nam u tom pravcu dobrodošle. Onda ide 20. vek, pa ćemo videti”, rekao je neodređeno Gavrilović, brifovan da krivicu preuzme na sebe.\n„Vidim značaj, bez sumnje… ja… Zaslužuje da bude tu. Raspisaćemo konkurs i sledeće godine. Ima tu još desetak ličnosti koje zaslužuju, pa…, neka javnost kaže. Tragamo i za izborom žena koje su obeležile taj period…”, rekao je Gavrilović za Blic, očigledno zapanjen što se neko usuđuje da u pitanje dovodi Tadićevu ideološku naredbu.\nJoš je zanimljivije svedočenje Predraga Markovića, istoričara, člana Glavnog odbora Demokratske stranke, jednog je od članova Stručnog saveta koji će ocenjivati prispele radove.\nBez obzira što je ubijeni premijer Đinđić bio predsednik i tvorac stranke u kojoj je Marković sada član Glavnog odbora – Tadićev omiljeni istoričar kaže da mu „ne smeta što na tom spisku nema premijerovog imena”. Uprkos činjenici da je konkurs raspisan pod nazivom „Biografije ličnosti koje su obeležile srpsku modernu istoriju”, Predrag Marković ima epohalno a klasično nesuvislo DS objašnjenje: „Biografija Đinđića već postoji, ima ih nekoliko”. Ignorišući činjenicu da postoje i biografije nekih od preostalih navedenih imena, dodaje da, ipak, niko od članova saveta nije pravio spisak, već je to činila redakcija. „Po kom osnovu je to činila, morate pitati njih”, sugeriše Marković u Blicu. Intenzivno mucajući, što mu je istorijska govorna mana, Marković dodaje da je ubeđen da će na otvoren konkurs pristići veoma „mali broj urađenih biografija” jer je „akademska zajednica veoma lenja i malo piše” i da zahtev za biografiju Miloševića ne znači gajenje njegovog kulta.\nSama politička činjenica da Službeni glasnik predstavljaju Tadićevi ljudi od poverenja kao što su Slobodan Gavrilović i Predrag Marković – obojica poznati kao ideološki protivnici Zorana Đinđića; Gavrilović je čak aktivno učestvovao u promociji Slobodana Vuksanovića kao nekadašnjeg Đinđićevog protivkandidata na Skupštini DS kad se birao predsednik stranke; nesrećni Marković, pak, predstavnik je nove nacionalističke struje tobožnjih srpskih istoričara spremnih da na mig gazde Tadiće istoriju prekroje po Borisovom ukusu; i jedan i drugi u svojim zlosrećnim javnim nastupima govore ono što Tadić misli a on ne bi još hteo javno da kaže: da mu je puna ona stvar Đinđića i da je vreme da se mrtvi premijer stavi tamo gde mu je mesto – na đubrište istorije.\nNajnoviji detalj u ovoj otužnoj tadićevskoj priči: da je pomenuti Slobodan Gavrilović posle kritika stručne i široke javnosti – očigledno zaprepašćen da se ljudi još sećaju izvesnog Đinđića – odlučio da „obustavi projekat ‘Biografije ličnosti koje su obeležile srpsku modernu istoriju’”, otkriva da je u pitanju bio Probni Balon: možda sad nismo uspeli opet da ubijemo Đinđića, ali neka: strpljivi uvek pobeđuju. „Uvažavajući i poštujući kritike, primedbe, sugestije i predloge koje smatram korisnim za realizaciju ovakvog projekta, posle detaljnih i ozbiljnih priprema doneo sam odluku da se projekat za sada obustavi”, naveo je Gavrilović u kratkom saopštenju dostavljenom medijima, pominjući predsednicu Stručnog saveta za ocenu radova u okviru projekta Dubravku Stojanović.\nSvejedno što izgleda da su prvu rundu izgubili Tadić, Gavrilović i Marković, rat protiv mrtvog premijera traje sve dok nas Boris ne ubedi da Zoran Đinđić nikad nije postojao.\nVaistinu, DS je moguće!\nIzbor Službenog glasnika:\nOd Karađorđa do Miloševića


Azem Vllasi: Iz Beograda se diktiraju igre prema Kosovu, BiH i Crnoj Gori - Index.ba\nAzem Vllasi: Iz Beograda se diktiraju igre prema Kosovu, BiH i Crnoj Gori\nNekadašnji visoki funkcioner bivše Jugoslavije Azem Vllasi je komentarisao trenutnu političku situaciju na Balkanu.\nKrize na Kosovu i BiH bi se mogle povezati?\n– Vučić igra jednu igru na duže staze i da Srbija postane nešto veća nego što je. Za srpski politički korpus raspad bivše Jugoslavije nije okončan dok Srbija ne postane malo veća. U tim planovima povezuju pitanje BiH jer znaju da je Kosovo država i to je nepovratna činjenica, ali na sjeveru je veća koncentracija Srba i tu za početak stvaraju probleme i tako prizivaju kontigent KFOR-a i administraciju UN da bude prisutni na sjeveru. Potom, da se formira zajednica srpskih opština kako kažu u Beogradu. Na taj način, makar na sjevernom dijelu žele sačuvati svoj uticaj i izbjeći to iz jurisdikcije vlasti Kosova – kazao je Vllasi i dodao:\n– Istovremeno se igra igra u BIH sa ovim ponašanjem Dodika, istovremeno je na sceni igra prema Crnoj Gori da se ona vrati u okrilje Srbije i polako stopi u Srbiju. To je krajnji cilj. Zato se svako malo stvaraju ekscesi. Iz Beograda se diktiraju igre prema Kosovu, BiH i Crnoj Gori.\nZašto međunarodna zajednica samo promatra?\n– Sjećamo se prije 30-ak godina kada je divljao velikosrpski nacionalizam, oni su mislili da su to unutrašnja trvljenja pa se u BiH intervenisalo tek 1995. godine. Onda je Miloševićev režim nastavio svoju harangu, pa je došlo do NATO intervencije 1999. godine pa se cijeli region primirio. Sada na Zapadu procjenjuju da za sada nema potrebe za intervencijom, ali mislim da je kranje vrijeme da se Zapadne zemlje, prije svega SAD, direktnije involviraju i ove negativne procese i dešavanja prema Kosovu, BiH i Crnoj Gori presjeku u sjedištu, u Beogradu. Zapad ima načina da obuzda Srbiju u tome ako bi stav Srbije i Vučića bio decidan da se grade dobrosusjedski odnosi i da se ove tri zemlje ostave na miru. Narodi treba da uživaju sva svoja prava, ali da se ne podstiču tenzije i da nema potrebe da se “brane” Srbi koje niko ne napada.\nPročitajte: Ratni zločinac u Banja Luci otvorio fondaciju za pomoć zločincima\nPrekrajanje granica, da li je moguće?\n– Kao što je poznato, onaj famozni Memorandum SANU 1986. godine je prethodio ratovima za stvaranje Velike Srbije. Ovaj drugi Memorandum za polazište ima da se nastavi ista politika, da Srbija bude veća ali da se to stvori mirnim političkim putem. Za krajnju instancu imaju da se prekrajaju granice, ali vidjeli su čemu to vodi i više nema prekrajanja granica na Balkanu – ističe Vllasi.\nPrethodni članakSrušio se avion u Teksasu\nNaredni članakU Meksiku uhapšen jedan od bivših kolumbijskih revolucionarnih vođa\nZastupnici Skupštine Kantona Sarajevo razmatraju informaciju Ministarstva zdravstva o slučaju djevojčice Džene Gadžun koja je preminula nakon operacije u...\nSilajdžić o Doleu: Kada su građani BiH bili suočeni s genocidnom agresijom, tražio je...


03.11.2020 u 08:28\nIzbori za predsednika SAD: masovno glasanje unapred, a rezultati – nikad kasnije\nI pored upozorenja da pojedini političari odvraćaju birače od glasanja, današnji predsednički izbori u Americi mogli bi da se ispostave kao jedni od najmasovnijih – prevremeno je već glasalo dve trećine birača sa prošlih izbora. Oko 93 miliona Amerikanaca iskoristilo je ovo svoje pravo, na biralištima ili poštom, i pre zvaničnog dana izbora. Analitičari predviđaju da će, ukoliko se taj trend održi, glasati 150 miliona Amerikanaca, što bi bila najveća izlaznost (65 odsto) od početka prošlog veka. Kako prenosi Si-En-En, na Havajima i u Teksasu uveliko je premašen ukupan broj birača sa prethodnih izbora, a širom zemlje Amerikanci čekaju u dugačkim redovima da bi iskoristili svoje građansko pravo. Prema istraživanjima, simpatizeri republikanskog predsednika Donalda Trampa skloniji su\n02.11.2020 u 08:29\nZbog korone samo 30 evropskih posmatrača prati američke izbore\nVAŠINGTON – Ursula Gacek, šefica posmatračke misije Organizacije za evropsku bezbednost i saradnju (OEBS) u SAD, izjavila je da je 2020. drugačija od devet prethodnih američkih izbora koje je posmatrao OEBS, pogotovo zbog pandemije koronavirusa. Gacekova je govorila za Glas Amerike nakon što je, prošle nedelje, objavljen izveštaj Kancelarije OEBS-a za demokratske institucije i ljudska prava (ODIHR) o uslovima pred izbore u SAD. Najočigledniji razlog zbog kojeg je ova izborna godina drugačija od prethodnih jeste, kaže Gacek, pandemija koronavirusa, koja je primorala ODIHR da drastično smanji broj posmatrača koje je poslala u SAD. Pre pandemije, kancelarija je planirala da pošalje 500 ljudi, a kada se dogodila pandemija, smanjili su taj broj na samo 30. SAD, kao članica OEBS-a,


Vašington pozdravio povratak Gvaida u Venecuelu\n► Vašington pozdravio povratak Gvaida u Venecuelu\nAmerički državni sekretar Majk Pompeo pozdravio je danas povratak u Karakas venecuelanskog opozicionara Huana Gvaida koga priznaju SAD i oko pedeset zemalja kao privremenog predsednika Venecuele.\nGvaido se vratio danas u Karakas posle višednevnog puta u okolnim zemljama, uprkos pretnjama hapšenja pošto su mu vlasti predsednika Nikolasa Madura prethodno zabranile izlazak sa teritorije Venecuele.\n"SAD i zemlje koje su za mir širom sveta podržavaju prelaznog predsednika Gvaida, Nacionalnu skupštinu i sve demokratske snage koje rade na organizaciji slobodnih i pravednih izbora da bi se ponovo uspostavila demokratija u Venecueli", napisao je Pompeo u saopštenju posle Gvaidovog povratka.\nPompeo je rekao da međunarodna zajednica treba da bude ujedinjena i da vrši pritisak da bi se okončao "brutalni Madurov režim".\nPregovori o Venecueli usporavaju\nLider venecuelanske opozicije Huan Gvaido rekao je danas da se o zahtevu za predsedničkim izborima u Venecueli ne može pregovarati, čime su napori Norveške da posreduje u rešavanju krize...\nPeru će uvesti vize za državljane Venecuele zbog krize u toj zemlji koja je navela milione njih da odu, saopštilo je peruansko Ministarstvo inostranih poslova i podsetilo da tim državljanima do...


Apel građanima da poštuju vanredne mere države Srbije – In Medija\nApel građanima da poštuju vanredne mere države Srbije\nBeograd, 16.03.2020. – Predsednica Vlade Republike Srbije Ana Brnabić apelovala je danas na građane da slušaju preporuke države i stručnjaka za smanjenje širenja korona virusa jer će u suprotnom biti uvedene drastičnije mere, među kojima su i potpuna zabrana slobode kretanja i policijski čas.\nOd pacijenata koji se leče u medicinskim ustanovama, dve osobe su na respiratorima i u teškom su stanju, objasnila je ona.\nTrenutno imamo situaciju pod kontrolom, što ne znači da će tako ostati, ukazala je premijerka, navodeći da je uobičajeno da oko 15 dana od pojave virusa drastično počinje da raste broj i tek se očekuje najjači udarac na zdravstveni sistem.\nBrnabić je napomenula da su od sinoć, od 22 časa, u potpunosti zatvorene granice Srbije, i ponovila da u zemlju ne mogu da uđu stranci, sem diplomata i njihovih porodica, kao i oni sa boravišnim dozvolama.\nPrema njenim rečima, nema izuzetaka sem ako je reč o medicinskom osoblju ili ako smo ih mi pozvali, poput zdravstvenih radnika iz Kine koji dolaze da nam pomognu.\nGranice će, kako je objasnila, ostati otvorene za građane Srbije koji dolaze iz inostranstva, s tim što će morati u karantin i samoizolaciju, ukoliko dolaze iz zemalja gde je žarište epidemije, poput Italije i Španije.\nMinistarstvo prosvete, nauke i tehnološkog razvoja, u saradnji sa timom ljudi, obaveštavaće danas građane i decu o svim aspektima nastave, predočila je Brnabić i dodala da se trenutno razmatra kako da se uvedu testiranja.


Knjige... knjige... knjige...: Otvorena izložba "Lutam, još vitak, sa srebrnim lukom": Fascinantan svet Miloša Crnjanskog\nOtvorena izložba "Lutam, još vitak, sa srebrnim lukom": Fascinantan svet Miloša Crnjanskog\nIzložba “Lutam, još vitak, sa srebrnim lukom” povodom 120 godina od rođenja Miloša Crnjanskog, otvorena je u ponedeljak u Narodnoj biblioteci Srbije, a predstavlja dragocene segmente iz legata Miloša Crnjanskog kao što su originalni rukopisi, dokumenta, fotografije, knjige s beleškama, geografske karte, turističke vodiče za evropske gradove i druge predmete pisca.\n- Može da se kaže da je ova izložba i neka vrsta otkrića za mene jer nikada ranije nisam videla ove fotografije, pretpostavljam da ih je slikao sam Crnjanski, a veoma su mi interesantni i ovi ugovori sa izdavačkom kućom “Geca Kon” - kaže Zorica Babić, razgledajući predstavljene eksponate.\nIzložba je podeljena je u nekoliko segmenata od Miloševog detinjstva, odlazak u Temišvar gde je maturirao, zatim odlazak u Beč gde ga je zatekao Prvi svetski rat, a to je i period kada objavljuje svoje rane pesme i nagoveštava preokret u srpskoj književnosti. Na to se nadovezuje period dolaska u Beograd, pa odlaska u Pariz, kao i život u Pančevu.\nZastupljen je i perid diplomatije, kao i vreme kada je objavio tri remek dela “Ljubav u Toskani”, “Seobe” i “Knjiga o Nemačkoj”.\n- Meni su interesantni njegovi putopisi po Španiji iz ciklusa “U zemlji toreadora i sunca”, kao i brojni neobjavljeni rukopisi koji mogu ovde da se vide - ističe Milica, studentkinja Svetske književnosti.\nPredstavljen je i tragičan period života u Londonu kada je nastao “Lament nad Beogradom”, a posebnu pažnju posetilaca privukla su prva izdanja njegovih knjiga, pogotovo ona dela koja potiču iz njegove lične biblioteke.\n- Veoma je fascinantno što može da se vidi kako je pisao razne komentare na knjigama i to je dobro za praćenje njegovog načina čitanja tekstova koji su ga privlačili - objašnjava posetiocima Nada Mirkov-Bogdanović, jedna od autora izložbe, napominjući da će u naredna tri meseca posetioci moći da se bliže upoznaju sa likom i delom Miloša Crnjanskog.\nPosle Beograda izložba se seli u Mađarsku\nIzložbu je otvorio Dejan Ristić, bivši v.d. upravnik Narodne biblioteke Srbije, a sada državni sekretar u Ministarstvu kulture i informisanja.\n- Ovo je najveća nacionalna biblioteka u Istočnoj Evropi, najveća nacionalna riznica kulturne baštine i potpuno je prirodno da Narodna biblioteka organizuje centralni događaj obeležavanja 120 godina od rođenja Crnjanskog i to tako što prvi put od smrti velikog književnika na jednom mestu predstavlja njegovu ličnu zaostavštinu. Ova izložba je prepoznata i u regionu kao veoma značajna pa će nakon Srbije biti predstavljena i u susednim zemljama, za početak u Mađarskoj - ističe Ristić.\nOtvorena izložba "Lutam, još vitak, sa srebrnim lu...\nPoklon knjige Miloša Crnjanskog uz "Blic"\nDanilo Kiš: citat\nZBOGOM ANDERGRAUND: SAŠA MARKOVIĆ MIKROB


Milojević: "Verujem da će ekipa uspeti da se podigne" - Sportske.net\nMilojević: "Verujem da će ekipa uspeti da se podigne"\nTrener košarkaša Mega Bemaksa Dejan Milojević rekao je danas da veruje da će njegova ekipa posle dva slabija meča uspeti da se "podigne" u predstojećoj utakmici protiv Cedevite.\nABA: Mega nemoćna u "Morači"Milojević: "Pobeda protiv Budućnosti bi nam mnogo značila"RODA JLS - Pecarski demonstrirao silu u porazu PartizanaMega nemoćna pred Lorbekovom ''artiljerijom''Megina škola košarke počela sa radom\n"U subotu nas očekuje težak meč protiv Cedevite koja je izuzetno kvalitetna ekipa sa nekoliko vrlo iskusnih igrača, uz Džanana Musu koji je pokazao da je jedan od najtalentovanijih igrača u Evropi na svojoj poziciji. Iza sebe imamo dve loše utakmice, protiv Olimpije i Budućnosti, ali verujem da će ekipa uspeti da se podigne i odigra dobar meč protiv Cedevite, a za šta će to biti dovoljno na kraju, videćemo", rekao je Milojević.\nKošarkaši Mege sutra dočekuju ekipu Cedevite u utakmici šestog kola ABA lige.\nMega posle pet odigranih kola ima dve pobede i tri poraza, dok Cedevita ima trijumf više.\n"Protiv Cedevite moramo da odigramo svih 40 minuta naše košarke. Oni su kvalitetan i iskusan tim, ali kada igramo u našem ritmu, možemo da se takmičimo sa svim ekipama u ligi. Sve počinje od čvrste odbrane, i ukoliko tu budemo agresivni i sa puno energije, verujem da možemo da dodjemo po povoljnog ishoda za Megu", rekao je bek Mege Dilan Enis.\nTrener Mege na tom meču zbog povreda neće moći da računa na Kostju Mušidija i Nikolu Miškovića.\nUtakmica izmedju Mege i Cedevite igra se sutra od 17.00 u Sremskoj Mitrovici.


Reklamni Privesci\nReklamni privesci su poklon proizvod koji je odoleo svim tehnoloskim promenama i sirokoj ponudi novih promo i reklamnih proizvoda na trzistu i uvek poredstavlja poklon koji se svakodnevno koristi i rado nosi jer uy reklamnu ima i svoju funkcionalnu vrednost.\nMi Vam nudimo da na jednom estu nabavite sve vrste reklamni privezaka : metalne privseke, plasticne priveske za masovnu podleu, eva pena priveske , keramicke priveske, tekstilne priveske , sublimacione priveske ... Sve reklamne priveske koje imamo u ponudi brendiramo sa Vasim logitpom razicitim tehnikama stampe ili laserskom gravurom.\nPrivezak je proizvod koji za malo ulozenog novca dugo traje i nebrojano puta prezentuje Vasu firmu u razlicitim situacijama i uz reklamne olovke ili reklamni upaljac cini najcesce upotrebljivan reklamni proizvod u svakodnevnoj upotrebi.\nNas sirok izbor, stalan lager i velika dostupnost boja cine ponudu koja je veoma konkurenta na trzistu i sigurno cete naci reklamni privezak koji odgovara Vasem ukusu i budzetu. Za vise informacija o ostalim proizvodima koje imamo u ponudi posetitite nas centralni web sajt www.reklamnimaterijal.com\nReklamni privesci su Vasa mobilna reklama , zato se obratite firmi SWA TIM koja se sa posebnom paznjom odnosi prema sitnicama jer znamo da sitnice cine zivot .


Petković s predstavnicima Srba s Kosova i Metohije o novim radnim mestima i paketima pomoći – SveVesti.net\nPetković je nakon sastanka rekao da je potrebno da se što pre krene sa realizacijom projekata, ali i isplatom paketa finansijske pomoći posebno predviđen za prostor Kosova gde će svaki nezaposleni čovek dobiti po 200 evra, a dete i svaki punoletan građanin po 100 evra.\n“Očekujemo u maju isplatu ove značajne pomoći koju je inicirao predsednik Aleksandar Vučić i značajno je da se sa političkim predstavnicima Srba sa KiM dogovorimo o konkretnim koracima i svemu onome što zajednički treba da uradimo”, rekao je Petković.\n“Sve to pokazuje kolika je želja države Srbije da pomogne naš narod na Kosovu i Metohiji. Ovim ekonomskim programom država Srbija pokazuje da je uz svoj narod na Kosovu i Metohiji, da se borimo za konkretnog čoveka i to je prava borba. Naša i molba predsednika Aleksandra Vučića je da svaki naš čovek ostane na Kosovu i Metohiji i čuva svoje ognjište”, poručio je Petković.\nDirektor Kancelarije za KiM je dodao da će se ovakvi i slični sastanci održavati i u budućnosti, jer je, kako je rekao, važno da se radi zajedno i da se pokaže jedinstvo koje je između ostalog potvrđeno i na nedavno održanim vanrednim parlamentarnim izborima.\n“Još jednom čestitam Srpskoj listi na istorijskom rezultatu i pobedi i da zajedničkim snagama nastavimo da se borimo i u narednom periodu”, zaključio je Petković.\nPetković je, u pratnji čelnika Srpske liste, obišao je danas pogone fabrike tekstila “Lus Tekstil“ u Raški, u kojoj će u narednom periodu posao dobiti 50 žena sa teritorije opštine Leposavić.\n“Što više investicija i ovakvih fabrika znači više radnih mesta i za naše ljude na KiM, i mi ćemo dodatno pomoći da probamo da povećamo broj i da još više naših žena da se zaposli”, rekao je Petković.\nTo je, kako je dodao, veoma važno, s obzirom na to da se žene teže zapošljavaju u odnosu na muškarce.\nPetković je rekao da se i na ovaj način vidi koliko je važno “kada predsednik Srbije Aleksandar Vučić kaže da je potrebno sačuvati mir i da se kao država podižemo”.\nFabrika tekstila “Lus Tekstil“ u Raški zapošljava 275 radnika, a proizvodi modnu konfekciju, zaštitnu opremu i vojne i policijske uniforme.\nKurti ruši mir\nPetković je ocenio da pobednik kosovskih izbora Aljbin Кurti najavljujući stvaranje zakonskih osnova za referendum o ujedinjenju sa Albanijom ne ruši samo međunarodno pravo, već i svaku mogućnost stvaranja trajnog mira na zapadnom Balkanu.\nPetković je, u oštro intoniranoj pisanoj izjavi, upozorio da Кosovo kao integralni deo teritorije Srbije ne može da se ujedini sa nekom drugom državom, “a svaki jednostrani pokušaj da se to uradi izazvao bi nesagledive posledice i na trajan način nepovratno uništio svaku mogućnost da se srpsko-albanski odnosi razvijaju u pravcu prijateljstva i saradnje”.\nTakozvana velika Albanija je fašistički koncept, koji podrazumeva nasilno prekrajanje granica i stvaranje etnički čistog albanskog prostora na račun susednih država i naroda, a svaki korak u tom pravcu značio bi potpaljivanje novog bureta baruta na Balkanu, poručio je Petković.\nPetković je pozvao međunarodnu zajednicu da hitno i oštro reaguje na nagoveštaj velike nevolje i tragedije čiji je Кurti vesnik i ukazao da davanje vetra u jedra velikoalbanskom projektu ne može da izrodi ništa dobro.\nPrevious Sednica Saveta za nacionalnu bezbednost u subotu\nNext Kurti “zna” kako do referenduma; Petković: Priznao da je SL prepreka projektu velike Albanije


Kako preći na solarnu energiju u Srbiji - OIE\nKako preći na solarnu energiju u Srbiji\nSa dosta sunčanih dana, Srbija ima veliki potencijal za proizvodnju solarne energije, ali je njena upotreba u stambenom sektoru još u povoju. Sa druge strane, nedavno usvojeni zakoni u sektoru energetike, kao i niže cene solarnih tehnologija, podižu očekivanja da će se situacija uskoro promeniti.\n– Odlučio sam se za investiciju u solarne panele jer sam hteo da budem energetski nezavisan u što je moguće većoj meri, a pored toga i da doprinesem smanjenju zagađenja vazduha u svom gradu – objašnjava Nikola Rađenović koji je na svoju kuću u Batajnici nadomak Beograda ugradio solarne panele.\nKada se raspitivao za mogućnosti finansiranja solarnih panela, Nikola Rađenović saznao je u svojoj banci za GEFF kreditnu liniju Evropske banke za obnovu i razvoj koja građanima nudi namenske kredite i bespovratna sredstva za ulaganja u obnovu svojih domova i poboljšanje energetske efikasnosti.\nIstiče da solarnim panelima pokriva gotovo sve potrebe domaćinstva i da struja može da se proizvodi tokom cele godine a da pogotovo od marta do novembra, prema njegovom iskustvu, mogu da se obezbede dovoljne količine energije za snabdevanje prosečnog domaćinstva.\nPored brige o tome da li će paneli proizvoditi dovoljno solarne energije, potencijalne investitore brinu i troškovi. Uz pomoć GEFF kreditne linije, Nikola Rađenović obezbedio je kredit od 9000 evra, a 1600 evra dobio je nazad od banke nakon završene investicije, kao bespovratna sredstva. Veruje da će investiciju otplatiti za 7-10 godina.\nEBRD GEFF krediti trenutno su dostupni u bankama UniCredit i Erste. Do sada je preko 2000 domaćinstava iskoristilo tu pogodnost, a najčešće investicije bile su zamena stolarije, kotlovi za grejanje, termo izolacija. Interesovanje za solarne panele raste u poslednje vreme.\nU Telefon Inženjeringu, firmi koja je specijalizovana za projektovanje i izgradnju solarnih elektrana, objašnjavaju da je za prosečno domaćinstvo u Srbiji potrebna elektrana od pet do 10 kW, koja može biti instalirana za nekoliko dana a otplata kroz smanjenje troškova se može očekivati u roku od pet do sedam godina.\nIako energetska poboljšanja doprinose značajnom smanjenju potrošnje energije i dugoročno troškova za struju i grejanje, početni finansijski izdaci mogu biti visoki. Da bi pomogli vlasnicima kuća da investiraju u zelena rešenja, EBRD putem GEFF programa pruža kredite, a tehničku pomoć i bespovratna sredstva obezbedili su donatori Evropska unija, Austrija i bilateralni donatori Investicionog okvira za Zapadni Balkan (WBIF).\nDo sada je kroz GEFF program preko 7.000 domaćinstava na Zapadnom Balkanu uložilo oko 40 miliona evra u poboljšanje energetske efikasnosti. Ove investicije već doprinose uštedi preko 31 milion kVh energije i preko 11.200 tona emisije CO2 godišnje što je ekvivalentno uklanjanju više od 6.000 automobila sa ulica.


AMADEUS BEND: SNS ima snagu i energiju za bolji život građana - Ist Media\n02:03: PM utorak 27 jula, 2021\nAMADEUS BEND: SNS ima snagu i energiju za bolji život građana\nPolitički marketing Zabava Некатегоризовано\nPosted on 22. avgusta 2014. at 18:22 by Ist Media\nDONJI MILANOVAC, (IST Media) Pred više stotina obožavaoca, Amadeus bend je nastupao i u Donjem Milanovcu. Nakon pozdravnog govora Dejana Vagnera, nosioca liste SNS na predstojećim lokalnim izborima 7. septembra, bend je nastup počeo pesmom „Moja je zemlja“.\n„Za nas nije bitno da li je grad veliki ili mali, pevamo gde god nas pozovu. U vreme kada smo snimali pesmu „Moja zemlja“, kada smo radili taj koncert na Adi Ciganliji, jedini nas je podržao i dao vetar u leđa Aleksandar Vučić, mi to ne zaboravljamo i tu smo da im pružimo podršku“, kaže Aleksandar Stanimirović, klavijaturista benda.\nOvu pesmu Amades bend posvetio je promociji pravih vrednosti države i, kako kažu, prezadovoljni su što je ona postala himna policije i ženske košarkaške reprezentacije.\n„Tom pesmom smo hteli da uradimo jedno dobro delo a to je da promovišemo vrednosti naše države, kao što je MUP Srbije, koji danas otkriva ratne zločince. Mi smo promovisali Žandarmeriju, i drago mi je što mala deca sada žele da budu policajci. Posebno nam je drago što su tu pesmu uzeli mnogi za himnu, poput ženske košarkaške reprezetnacije, i policija“, dodaje Aleksandar.\nAmadeus bend je u Donjem Milanovcu promovisao novu pesmu „Žurka“ koju su nedavno izdali.\n„Pesma „Žurka“ je izašla pre nešto manje od mesec dana i sad radimo promociju, a pripremamo i novu pesmu koja će izaći uskoro“, kaže Bojan Tasić Džaja, pevač benda.\nAmadeus bend je ovih dana na promotivnoj turneji, a Džaja nam je ekskluzivno otkrio kakve sve poklone dobijaju od obožavateljki.\n„Lepa strana našeg posla je što nam obožavateljke stalno donose poklone i to nam je jako slatko. Mi ne gledamo materijalnu vrednost, oni su nama podjednako vredni, dobijamo razne medvediće, lutkice i brushaltere“, otkrio nam je Džaja, poručujući svima da SNS ima posebnu snagu i energiju kojom će omogućiti bolji život.\n„Prepoznajemo energiju i pokretačnu snagu koja je dugo trebala našoj zemlji i to podržavamo. Snaga energija i volja za životom i boljim sutra je ono što svi trebaju da podrže i prepoznaju kod Srpske napredne stranke“, rekao je Džaja.\nAmadeus bend će veliki koncert održati i u Majdanpeku, u Gradskom parku u nedelju 24. avgusta sa početkom u 21h.


MUSTRA ORCHESTRA I BOŠKO JOVIĆ KOMPOZICIJOM ‘SAM’ PORUČUJU ‘NE POSUSTAJ, VJERUJ U LJUDE’ | Hayat.ba\nMUSTRA ORCHESTRA I BOŠKO JOVIĆ KOMPOZICIJOM ‘SAM’ PORUČUJU ‘NE POSUSTAJ, VJERUJ U LJUDE’\nČlanovi benda Mustra Orchestra, virtuozi instrumentalnog sevdaha, kako ih često nazivaju, se pridružuju muzičarima koji svojom muzikom širom svijeta daju doprinos kampanji #stayhome.\nOvog puta zajedno sa bendom Mustra Orchestra kao gost u izvođenju kompozicije “Sam” učestvuje i gitarski virtuoz Boško Jović. Kompozicija “Sam” snimana je u Sarajevu i Travniku, a naći će se na novom albumu Mustra Orchestra koji bi svjetlo dana trebao ugledati na jesen ove godine, dok je spot napravljen specijalno za ovu priliku, a kadrovi sa YouTube prikazuju prazne gradove sa svih strana svijeta. Autor muzike za kompoziciju Sam je Taik Ganić.\nNadamo se da ćemo ovom kompozicijom i spotom dati barem mali doprinos u kampanji “OstaniUKući, a kada ova pandemija završi obećavamo novi spot uz objavljivanje albuma”, poručuju iz Mustra Orchestra.\nDo tada uživajte u muzici i tekstu koji prati video!


Kako se navodi u saopštenju Evropola, broj žena koje se bave kriminalnim aktivnostima povećao se poslednjih decenija, mada je tempo tog rasta sporiji nego kod muškaraca.\nKao jedan od objašnjenja za taj trend Evropol navodi da je moguće da su tehnološki napredak i socijalne norme oslobodile žene kućnih poslova i povećali >> Pročitaj celu vest na sajtu Radio Televizija Vojvodine << njihovu zastupljenost na "tržištu kriminala".\nU novoj kampanji Evropola 21 država članica je izabrala po jednog od svojih najtraženijih begunaca, kojima maska pokriva lice, a gledaoci treba da pogode pol kriminalca, dok delovi maske postepeno nestaju.\nCilj je da se privuče što više posetilaca tog sajta.\nEvropol navodi da podaci pokazuju da se kriminalci, oba pola, traže zbog teških krivičnih dela poput ubistva, trgovine drogom, prevare, krađe i trgovine ljudima.


Avionske karte Beograd Kankun\nKako da rezervišem avio karte Beograd Kankun?\nVaše putovanje u Kankun započnite rezervacijom avio karte Beograd Kankun. Rezervišite besplatno željeni let u samo nekoliko jednostavnih koraka:\nKankun plaža / Image by Michelle Raponi from Pixabay\nKako da napravim online rezervaciju avio karte Beograd Kankun ?\nKada se odlučite i odredite datume Vašeg putvoanja, na našem sajtu u bilo kom trenutku možete napraviti besplatnu rezervaciju Vaše avio karte Beograd Kankun.\nNakon klika na pretragu, naš sistem će Vam ponuditi sve najbolje opcije za Vaš let Beograd Kankun, prema unesenim parametrima.\nUkoliko niste u mogućnosti ili jednostavno ne želite da napravite sami online rezervaciju Vaše avio karte Beograd Kankun, budite slobodni da nas kontaktirate putem telefona.\nMožete nas kontaktirati na brojeve telefona +381 (0)21 424 334 ili na +381 (0)69 42 43 424 (viber i whats`app), i mi ćemo umesto Vas, takođe potpuno besplatno, uraditi rezervaciju za Vaš let Beograd Kankun.\nPored rezervacije leta, slobodno nas možete pozvati i za druga pitanja u vezi vaše kupljene avio karte Beograd Kankun kao i drugih detalja i informacija koje su Vam potrebne.\nKako da znam da je moja rezervacija avio karte Beograd Kankun potvrđena?\nNeposredeno nakon što obeležite i popunite sva tražena polja sa * i završite Vašu rezervaciju dobićete sistemsku potvrdu i šifru ( kombinacija brojeva i slova ) da je uspešno urađena rezervacija avio karte Beograd Kankun.\nKoliko traje rezervacija avio karte Beograd Kankun?\nRezervacija avio karte Beograd Kankun u najvećem broju slučajeva traje do kraja istog dana, kad ste izvršili rezervaciju.\nKoji je krajnji rok za uplatu avio karte Beograd Kankun?\nUkoliko ste pronašli kartu po nižoj promotivnoj ceni, na našem portalu, savetujemo da uplatu izvršite odmah nakon rezervacije avio karte Beograd Kankun i tako osigurate karte po nižim cenama.\nKako mogu platiti avio karte za let Beograd Kankun?\nZa plaćanje Vaše avio karte za let Beograd Kankun možete izabrati jednu od sledećih mogućnosti:\nUkoliko ste pokušali i ne možete da pronađete cene letova koje bi Vam odgovarale, velika je verovatnoća da su povoljni letovi Beograd Kankun već rasprodati, jer su kao takvi, ograničeni brojem mesta.\nDa li mogu da menjam moju avio kartu Beograd Kankun?\nDa li mogu da otkažem kupljenu avio kartu za let Beograd Kankun?\nAgencija će poslati zahtev za refundaciju uplaćenog iznosa, ali se ista ostvaruje samo pod uslovima i pravilima avio kompanije koja obavlja let Beograd Kankun.\nDa li mi je potrebno putno osiguranje za let Beograd Kankun?\nPredlažemo da uplatite putno zdravstveno osiguranje za svako putovanje van zemlje. Nakon što ste obezbedili avio karte za let Beograd Kankun, nudimo Vam mogućnost da pribavite putno osiguranje naše osiguravajuće kuće ‘’Sava osiguranje’’.\nŠta je sve uračunato u cenu avio karte Beograd Kankun?\nCenu koju ste dobili nakon pretrage avio karte Beograd Kankun uvek uključuje sve aerodromske takse i ručni prtljag do 8 kg koji nosite u kabinu aviona.\nUz određenu doplatu, koju određuje isključivo avio kompanija, imate opciju da doplatite (ukoliko Vam je to potrebno) i dodatni prtljag. Cena i težina predatog prtljaga uvek zavisi od avio kompanije koja obavlja let Beograd Kankun.\nCena avio karte Beograd Kankun koju je sistem prikazao nakon što ste popunili sve parametre i kliknuli na pretragu, je trenutna i promenljiva, i zavisi od mnogo faktora a najčešće je to datum putovanja i period kupovine avio karte za Kankun.\nKoja je cena avio karte za direktan let Beograd Kankun\nU ovom momentu ne postoji direktan let Beograd Kankun.\nKoja je cena avio karte za let sa jednim presedanjem Beograd Kankun\nAvio karte za let Beograd Kankun sa jednim presedanjem kreće se od 520 EUR\nAvio karte za let Beograd Kankun sa jednim presedanjem kreće se od 625 EUR\nKoja je cena avio karte za let sa više presedanja Beograd Kankun\nAvio karte za let Beograd Kankun sa dva presedanja kreće se od 654 EUR\nAvio karte za let Beograd Kankun sa dva presedanja kreće se od 850 EUR\nKoji su aerodromi za let Beograd – Kankun?\nDolazni aerodrom: International – CUN, Kankun, Mexico, Meksiko.\nBeograd Kankun letovi – informacije\nKoje avio kompanije obavljaju let Beograd Kankun ?\nLet Beograd Kankun sa jednim presedanjem obvlja kompanija Lufthansa.\nLet Beograd Kankun sa jednim presedanjem obvlja kompanija Air Serbia.\nLet Beograd Kankun sa jednim presedanjem obvlja kompanija Turkish Airlines.\nLet Beograd Kankun sa jednim presedanjem obvlja kompanija KLM Royal Dutch Airlines.\nLet Beograd Kankun sa dva presedanja obavlja kompanija Air Europa.\nLet Beograd Kankun sa dva presedanja obavlja kompanija Air France.\nLet Beograd Kankun sa dva presedanja obavlja kompanija KLM Royal Dutch Airlines.\nKoliko traje direktan let Beograd Kankun?\nKoliko traje let Beograd Kankun sa jednim presedanjem?\nLet Beograd Kankun sa jednim presedanjem traje oko 15h 45m\nKoliko traje let Beograd Kankun sa dva presedanja?\nLet Beograd Kankun sa dva presedanja traje oko 18h 40m\nSadrzaj: avio karte Beograd Kankun\nKoji su aerodromi za let Beograd - Kankun?\nBeograd Kankun letovi - informacije\nPromocija Avio karte Beograd Kankun\nNapomena: Dole prikazane avio kompanije imaju trenutno aktuelne ponude najjeftinijih avio karata na relaciji Avio karte Beograd Kankun. Obratite pažnju prilikom ptregade na period prodaje kao i period putovanja za koji su navedene ponude aktuelne. Broj mesta po promotivnim cenama je ograničen. Želimo vam uspešnu pretragu.\nPolasci Beograd Kankun\nMagazin - (CUN)\nAvio kompaije - (CUN)


Ubijeno 60 Afganistanaca i 13 američkih vojnika | Starmo\nNaslovnica Život Ubijeno 60 Afganistanaca i 13 američkih vojnika\nUbijeno 60 Afganistanaca i 13 američkih vojnika\nKabul — Najmanje 60 afganistanskih civila je ubijeno u dvije eksplozije kod aerodroma u Kabulu, saopštilo je Ministarstvo zdravlja Afganistana, dok je ranjeno 140, prenosi The Guardian.\nTrinaest pripadnika američkih snaga je ubijeno, od toga 10 marinaca, a najmanje 18 povrijeđeno, javlja CNN, a prenosi Radio Slobodna Evropa.\nGeneral Frank McKenzie, šef američke Centralne komande, na brifingu za novinare rekao da je nakon bombardovanja uslijedila pucnjava i da se, dok je vojska tužna zbog smrti svojih pripadnika, nastavljaju evakuacije iz Afganistana.\nMcKenzie je kazao a su SAD spremne da preduzmu mjere protiv odgovornih za napade u Kabulu, dodajući da smatra da je napade izvela “Islamska država u Afganistanu”, grupa poznata kao “Islamska država provincije Horasan” ili ISIS-K .\nOva organizacija je u četvrtak preuzela odgovornost za eksplozije u Kabulu, javlja agencija “Amak”, a prenosi Reuters.\n“Bombaš samoubica iz ‘Islamske države’ uspio je da dođe do velike grupe saradnika američke vojske u kampu `Baran` nedaleko od aerodroma u Kabulu i aktivirao je pojas sa eksplozivom, pri čemu je ubio 60 ljudi i ranio više od stotinu, uključujući i talibane”, navodi se u saopštenju ove ekstremističke grupacije.\nMcKenzie je rekao da očekuje nastavak napada.\n“Naš fokus je trenutno na druge izuzetno aktivne prijetnje po aerodrom.”\nOn je dodao da “još uvijek istražujemo tačne okolnosti napada”.\nMcKenzie je rekao da američka vojska sada razgovara sa talibanima o poboljšanju sigurnosti na aerodromu proširenjem bezbjednosnog kordona oko njega.\n“Rekli smo im da morate da nastavite da proširite sigurnosni perimeter. Identifikovali smo neke puteve koje bismo željeli da ih zatvore. Oni su naznačili su da su spremni da zatvore te puteve, jer procjenjujemo da je opasnost od samoubilačkih napada trenutno velika, pa želimo da se smanji mogućnost da neko od tih vozila približi”, rekao je američki general.\nOn je istakao da se na tom području nalaze bespilotne letjelice, pri čemu stručnjaci stalno procjenjuju mjesto događaja radi prijetnji, kao i helikopteri i avioni sa dobrim sistemima za snimanje.\nMcKenzie je rekao da se procjenjuje da se oko 1.000 američkih građana još uvek nalazi u Afganistanu.


MLADEN VOJČIĆ TIFA: Ne želim da pripadam torovima. Najsikreniji i najpametniji smo kada izađemo iz one stvari (VIDEO)\nMLADEN VOJČIĆ TIFA: Ne želim da pripadam torovima. Najiskreniji i najpametniji smo kada izađemo iz one stvari (VIDEO)\nAutor: Glas javnosti 31.10.2021. u 19:31\n"Ne drži mene jedno mesto. Imam više baza, to je sloboda. Znaš, jako je bitno da razbitstriš u svojoj glavi. Ja ne želim da pripadam torovima. Čini mi se da smo najsikreniji i najpametniji kada izađemo iz one stvari. Sve kasnije je lobotomija. Posle te odmah svrstavaju u neke torove a ja to ne želim. Kome god se to sviđalo ili ne. Ali mene boli briga ko će šta da kaže. Jako mi je bitno da se ja u tome svemu osećam dobro", rekao je Tifa.\n"Pokazaću ja ne samo tri prsta.. Ko meni može da nešto zabrani? Moji autoriteti više nisu živi a to su moj otac i moja majka. Nikome ja ne treba da polažem račune", rekao je on jednom prilikom za Balkan info.\n"To vreme sam proveo u Nemačkoj. Pošlo mi je za rukom da se vrlo brzo kosnolidujem. Imao sam puno posla. Nemačka ko i svaka druga zemlja, kad imaš parama - imaš sve. Vratio sam se zbog svojih roditelja kojih nažalost nema, vratio sam se zbog svog brata, koga nažalost nema. Nisam se pokajao. Volim ja svoj grad puno", rekao je on.\n"U Sarajevu se nije znalo ko sa kim ratuje, to je bila potpuna anarhija. Izgubio sam ja tih godina mnogo štošta", završio je Tifa za Balkan-info, a piše Mondo.


Prijavljeno preko 100 slučajeva zlostavljanja dece preko interneta u Srbiji\n13.11.2018 Prijavljeno preko 100 slučajeva zlostavljanja dece preko interneta u Srbiji\nU poslednjih godinu i po dana Nacionalnom kontakt centru za bezbednost prijavljen je 101 slučaj kriminalnog zlostavljanja dece onlajn. Pored najtežih oblika zloupotreba, deca su izložena i štetnim sadržajima, vršnjačkom nasilju i drugim vidovima ugrožavanja i uznemiravanja na internetu, među kojima je i prekomerna upotreba.\nTo ne znači da im treba uvoditi zabrane i uskraćivati pravo na pozitivne potencijale digitalnih tehnologija, naročito u obrazovanju, već da je obaveza društva da ih edukuje i usmerava ka pravilnoj i bezbednoj upotrebi novih tehnologija. Ali svakako ukazuje da je neophodna bolja zaštita dece u sajber prostoru i aktivnija uloga roditelja.\nU najranijem uzrastu deca još uvek nemaju sposobnost razumevanja niti selekcije sadržaja sa kojima se susreću na internetu, a već počinju da se upoznaju sa digitalnim svetom i koriste „pametne“ telefone. Prema nekim podacima, oko 70 odsto dece predškolskog i mlađeg školskog uzrasta koristi pametne uređaje samostalno.\nNa inicijativu Generalne skupštine Ujedinjenih nacija od 1954. godine u celom svetu se 20. novembra obeležava Svetski dan deteta, sa ciljem da promoviše dobrobit najmlađih, da upozori na obaveze koje društvo ima prema deci i poštovanju njihovih prava, kao i da skrene pažnju na aktuelne probleme sa kojima se deca suočavaju.\n„Stavovi izneti u podržanom medijskom projektu nužno ne izražavaju stavove organa koji je dodelio sredstva"\nProjekat "Zaštitimo decu na internetu" sufinansiran je iz budžeta Opštine Bogatić u 2018. godini.\nVi ste posetilac br: 16 436 168


Premijerka Ana Brnabić posetila štand Generali osiguranje na sajmu poljoprivrede | TopSpeed – Telegraf.rs\n17. Maj 2018. | 14:16\nDrugog dana Međunarodnog sajma poljoprivrede u Novom Sadu, premijerka Srbije, Ana Brnabić, posetila je štand kompanije Generali osiguranje\nPredsednik Izvršnog odbora, Dragan Filipović, na štandu kompanije ugostio je premijerku Anu Brnabić i tom prilikom istakao: “Kompanija je prethodnih godina mnogo radila na procesima olakšavanja rada u oblasti osiguranja poljoprivrede. Nekoliko godina već koristimo dron koji omogućuje precizno i efikasno snimanje šteta na usevima. Ova tehnologija omogućava i analizu i obradu prikupljenih podataka na osnovu kojih se utvrđuje stanje useva, eventualna oštećenja usled prirodnih nepogoda, bolesti, insekata, klimatskih promena.”\n“Kompanija je učinila i korak više. Na ovogodišnjem sajmu ćemo predstaviti novinu na domaćem tržištu osiguranja – aplikaciju za procenu šteta na usevima i plodovima. To je još jedan veliki korak u oblasti digitalizacije procesa u osiguranju poljoprivrede kojim želimo da pružimo podršku razvoju ove oblasti.”\nNa pitanje premijerke da li se građani Srbije osiguravaju, Filipović je rekao da je svest građana o osiguranju, inače, mala, da je osiguranjem pokriveno oko 10-12% registrovanih poljoprivrednih gazdinstava i da industrija osiguranja treba da zajedno sa državom učini još više da se situacija promeni.”\nMinistar poljoprivrede, Branislav Nedimović, istakao je da će država i dalje podržavati razvoj poljoprivrede time što će poljoprivrednim proizvođačima vršiti povraćaj dela premije osiguranja. Generali osiguranje Srbija je sedmu godinu zaredom partner Novosadskog sajma i generalni sponzor Međunarodnog sajma poljoprivrede.\nTagovi: generali osiguranje, poljoprivredni sajam


Prodaje se “Sava” centar, početna cijena 27,4 miliona evra – ASinfo Portal\n06.08.2020. / 12:20\nBEOGRAD – Grad Beograd ponudio je na prodaju jedan od simbola prijestonice Srbije – Centar “Sava”, po početnoj cijeni od 27,4 miliona evra.\nObaveza je i da ne promijeni namjenu Centra “Sava”, odnosno da ostane u funkciji kongresnog turizma.\nCentar “Sava” je kongresni, kulturni i poslovni centar namijenjen za raznovrsne multifunkcionalne aktivnosti koji se nalazi u Beogradu.\nRadovi su morali da se ubrzaju van predviđenog roka, zbog već zakazanog godišnjeg sastanka Međunarodnog monetarnog fonda /MMF/, koji je trebao da bude održan u Centru “Sava”, što je prouzrokovalo i odustajanje od plana da glavna sala ima rotirajuću pozornicu.\nCentar “Sava” ima 69.300 metara kvadratnih korisnog i 100.000 metara kvadratnih ukupnog prostora, uključujući koncertnu salu sa 3.672 sjedišta, 15 konferencijskih sala, izložbeni prostor, kao i brojne druge objekte.\nU Centru “Sava” gostovala su najveća imena svjetske umjetničke scene, a u njemu se već godinama održavaju značajne kulturne manifestacije, kao što su FEST, BEMUS i BITEF.\nU njemu su, takođe, održani i izbor za mis Srbije, kao i selekcioni festivali za učešće na takmičenju za pjesmu “Evrovizije” pod nazivima “Beovizija” i “Evropesma”, kao i koncerti domaćih muzičkih zvijezda. Srna\nTagovi: prodajasava centar\nInvesticije i donacije Srbije Srpskoj vrijedne skoro milijardu evra


by Marija Dedić\t02/06/2021\nŠest inovativnih rešenja koja će doprineti smanjenju nastanka, kao i ponovnoj upotrebi biorazgradivog otpada u Srbiji, dobila su sredstva za sufinansiranje kako bi bila primenjena u praksi. Ona su izabrana u okviru „Izazova za upravljanje bio-otpadom“, koji su organizovali Program Ujedinjenih nacija za razvoj (UNDP) i Ministarstvo zaštite životne sredine, uz finansijsku podršku Švedske agencije za međunarodni razvoj i saradnju (SIDA).\nCilj ovog izazova bio je da pronađe i omogući realizaciju inovativnih rešenja za upravljanje otpadom od hrane i kuhinjskim otpadom, kao i zelenim otpadom iz parkova i bašta.\nMeđu izabranim rešenjima su sistem odvajanja komunalnog otpada u pojedinačnim domaćinstvima, izrada bio-peleta od otpada od granja, izrada sapuna i sveća od jestivog otpadnog ulja u kućnim uslovima, izrada jestivog ulja od koštica koje ostaju nakon prerade voća, mobilna aplikacija koja prati kad ističe rok hrani u frižideru, prerada biorazgradivog otpada u kvalitetan kompost.\nNosioci projekata su: JКP „Higijena Pančevo“, Mlekara „Petrov“ iz Velikog Središta kod Vršca, Bioidea u saradnji sa Institutom za opštu i fizičku hemiju iz Beograda, kompanija „Agrose“ iz Mladenovca, kompanija “Hyperether“ iz Novog Sada, JКP „Regionalni centar za upravljanje otpadom Duboko Užice“.\nInovativna rešenja doprineće smanjenju otpada i emisija gasova sa efektom staklene bašte (GHG) i zagađenja, kao i razvoju cirkularne ekonomije u Srbiji.\nPelet od otpada od granja\nZahvaljujući ideji JКP „Higijena Pančevo“ u Srbiji će prvi put biti uveden sistem odvajanja komunalnog otpada u pojedinačnim domaćinstvima. Njime će biti obuhvaćeno 300 domaćinstava u „pilot zoni“ grada. Svako od ovih domaćinstava će dobiti kućni komposter, u koji se odlaže otpad od hrane i zeleni otpad, a kompost koji na taj način nastane može da se koristi kao đubrivo.\nUz to, domaćinstva će dobiti i posudu za odvajanje PET ambalaže i posudu za mešani komunalni otpad, dok će na zajedničkim uličnim punktovima moći da odlažu i staklo. „Higijena Pančevo“ će meriti količinu ovako prikupljenog otpada i o tome voditi elektronsku evidenciju, kako bi domaćinstva uslugu odnošenja smeća plaćala prema količini mešovitog komunalnog otpada koju bacaju.\nU vinogradima na teritoriji opštine Vršac nastaju velike količine otpada od granja, koja uglavnom završava na deponijama ili se pali. Mlekara „Petrov“ iz Velikog Središta kod Vršca došla je na ideju da od tog granja proizvodi bio-pelete koje će koristiti kao gorivo za potrebe proizvodnje mlečnih proizvoda.\nOva mlekara već za te potrebe balira i koristi slamu sa svoje farme, ali su se odlučili da uvedu novu praksu, jer pelet od ostataka vinove loze ima bolju kalorijsku vrednost od slame. Time će sa manje sirovina proizvoditi više energije.\nSapuni od jestivog otpadnog ulja\nOrganizacija civilnog društva BIOIDEA, u saradnji sa Institutom za opštu i fizičku hemiju iz Beograda, osmislila je način izrade sapuna i sveća od jestivog otpadnog ulja u kućnim uslovima. Oni će zainteresovanim građanima Beograda i Sjenice besplatno podeliti 2000 posuda sa zeolitom, u kojima može da se prečisti ulje iskorišćeno za spremanje hrane, kao i recepturu za pravljenje sapuna.\nOva organizacija će takođe obučiti žene koje žive u ruralnim područjima Srbije da od jestivog otpadnog ulja izrađuju sapune i sveće za plasman na tržište, kako bi sebi obezbedile izvor prihoda.\nKompanija „Agrose“ iz Mladenovca, koja se bavi proizvodnjom džemova i uslužnim pasiranjem voća, od koštica koje ostaju nakon prerade voća proizvodiće različite vrste jestivog ulja za ljudsku upotrebu, kao i brašno koje može da se koristi kao dodatak ishrani životinja. Na taj način će smanjiti količinu otpada od hrane koja nastaje u lancu prerade voća.\nKompanija “Hyperether“ iz Novog Sada razviće mobilnu aplikaciju na principu veštačke inteligencije, koja će doprineti smanjenju otpada od hrane, tako što će pratiti kada ističe rok hrani u frižideru, i upozoriti korisnike aplikacije da je na vreme iskoriste.\nAplikacija će to raditi na osnovu fotografija hrane u frižideru, a korisnicima će nuditi i recepte za spremanje obroka od namirnica koje su im na raspolaganju. Za građane će aplikacija biti dostupna besplatno, dok će hotelima, restoranima i kafićima biti ponuđena komercijalna verzija, za bolje planiranje nabavke.\nKako bi se maksimalno iskoristio biorazgradivi otpad sa deponija, JКP „Regionalni centar za upravljanje otpadom Duboko Užice“ će od većih komada drveta proizvoditi pelete i brikete, a od ostataka drveta ukrasni i dekorativni malč. Na samoj deponiji će otvoriti kompostanu, gde će se sav ostali biorazgradivi otpad prerađivati u kvalitetan kompost, koji se koristi kao đubrivo.\nTags: agrose,bio pelet,bioidea,biootpad,biorazgradivi otpad,cirkularna ekonomija srbija,HyperEther,izazov za upravljanje biootpadom,jestivo otpadno ulje,jkp higijena pančevo,komunalni otpad,kućni komposter,mlekara petrov,otpad od granja,regionalni centar duboko,sida,smanjenje ghg,smanjenje otpada,undp srbija,zeleni otpad


Međunarodna naučna konferencija o ruskom jeziku i kulturi u savremenom svijetu\n25/11/2019 | 19:07 ⇒ 20:26 | Izvor: RTRS\nFakultet filoloških nauka univerziteta "Apeiron" u Banjaluci otvara i doktorske studije. Sa Fakultetom prevođenja Moskovskog državnog univerziteta "Mihail Lomonosov" organizovao je studentsku Međunarodnu naučnu konferenciju o ruskom jeziku i kulturi u savremenom svijetu.\nFakultet filoloških nauka univerziteta "Apeiron" među studentima promoviše ruski jezik i kulturu.\nOva naučna konferencija namijenjena je postdiplomcima.\n- Značajna je naša prva međunarodna konferencija pod nazivom "Ruski jezik i kultura u savremenom svijetu" gdje će naši studenti da izlažu referate posvećene Aleksandru Sergejeviču Puškinu. Ovaj dan je za nas značajan jer otvaramo i doktorske studije - ističe Larisa Čović, dekan fakulteta filoloških nauka Univerziteta "Apeiron".\nFakultet filoloških nauka i Fakultet prevođenja Moskovskog državnog univerziteta Lomonosov sarađuju deset godina.\nDo sada su održali veliki broj naučnih i obrazovnih konferencija, seminara i okruglih stolova, posvećenih problemima nastave ruskog jezika i prevoda u savremenom svijetu.\n- Zadovoljni smo time, prije svega što Univerzitet "Apeiron" već deset godina podržava inicijativu ruskog jezika književnosti i ruske civilizacije - navela je Marija Nikolajevna, dekan Odsjeka za ruski jezik kao strani na Fakultetu prevođenja Moskovskog državnog univerziteta "Mihail Lomonosov".\nStudenti ruskog jezika Filološkog fakulteta "Apeiron" imaju obavezu da u toku studiranja jednu akademsku godinu provedu u Rusiji kako bi unaprijedili stečena znanja. Osim toga, imaju pravo da se prijave na konkurs za dodijelu stipendija, koje svake godine organizuje ruska ambasada.\n- Naši studenti imaju obavezi da u toku studiranja jednu akademsku godinu provedu van našeg univerziteta, najčešće u Rusiji ili u nekoj drugoj zemlji gdje se izučava ruski jezik - naglašava Zoran Avramović, rektor univerziteta panevropskog "Apeiron".\nLipija Sabirova, ataše za kulturu Ambasade Ruske Federacije navela je da svake godine veliki broj studenata Fakulteta filoloških nauka "Apeiron" učestvuje u konkursu stipendija Vlade Ruske federacije koju organizuje ambasada i, kako kaže, uvijek su jedni od najboljih stranih studenata.\nFilološki fakultet univerziteta "Apeiron", koji djeluje već deceniju, trenutno pohađa oko 100 studenata.


Javno - istrazivanja - Ko su donatori MUP-a: Dobro poznata imena i sukob interesa\nKontroverzni trgovac oružjem, prodavac automobila poznat po netransparentnim poslovima sa MUP-om, kompanije čiji su poslovi pod istragom koja ne napreduje – samo su neki od donatora srpske policije, otkriva BIRN\nNovinar: Saša Dragojlo, Ivana Nikolić\nŠta je zajedničko za firmu trgovca oružjem koga su SAD stavile na crnu listu, prodavca automobila koji je sklopio niz unosnih poslova sa državom i grupu kompanija koje godinama gasifikuju opštine širom Srbije bez formalne tenderske procedure?\nSvi oni donirali su značajne iznose srpskoj policiji, pokazju podaci o donacijama MUP-u u proteklih šest godina do kojih je došao BIRN.\nPartizan Tech, koji između ostalog trguje oružjem, jedan je od donatora. Zajedno sa svojim vlasnikom Slobodanom Tešićem, ova firma je na crnoj listi SAD-a od 2017. godine. Tešić, koji je čitavu deceniju proveo pod sankcijama UN-a, trenutno je na crnoj listi SAD zbog podmićivanja zvaničnika vlada širom sveta, a u cilju obezbeđivanja ugovora o trgovini oružjem. Prema srpskom zakonu, bez saglasnosti Ministarstva unutrašnjih poslova, privatni trgovac oružjem ne može da dobije dozvolu za izvoz. Partizan Tech je redovan kupac i preprodavac oružja kupljenog od srpskih kompanija namenske industrije, a ponekad i pod uslovima povoljnijim od državnih kompanija.\nDonator MUP-a je i Auto Čačak, generalni uvoznik „Škoda“ automobila za Srbiju. Ova kompanija je u žižu javnosti dospela 2017. kada je država sklopila ugovor o kupovini 710 ,,Škoda” za potrebe Ministarstva unutrašnjih poslova direktnom pogodbom - posao koji je Vlada proglasila tajnom.\nDo 2016. direktor Auto Čačka bio je Milun Todorović, istaknuti član vladajuće Srpske napredne stranke i gradonačelnik Čačka. Todorović je još uvek bio na platnom spisku ogranka ove kompanije 2017. u vreme kada je dogovoren posao nabavke ,,Škoda” automobila.\nNa listi donatora se nalazi i pet privatnih kompanija koje godinama profitiraju od izgradnje mreže gasovoda širom Srbije, bez tenderske procedure, a uz podršku Srbijagasa: Millenium Team, Promont Group, Bobar Beška, Gas Invest i DM Invest. Ugovoreni radovi sa Srbijagasom vredni su preko 200 miliona evra, pisao je Insajder.\nTužilaštvo za organizovani kriminal godinama istražuje ove poslove koje finansira Srbijagas, ali pomaka nema zbog toga što MUP ne dostavlja tražene podatke.\nStručnjaci smatraju da donacije svih ovih kompanija MUP-u mogu predstavljati sukob interesa i ističu da problematični Zakon o donacijama hitno treba da se promeni.\n„Nema velike razlike između nekoga ko je donator instituciji koja treba da ga kontroliše i davanja poklona državnom organu sa kojim sklapa poslove. Obe situacije izazivaju sumnju,“ kaže za BIRN Zlatko Minić iz organizacije Transparentnost Srbija.\n„Zakon definitivno treba da se menja“, dodaje Minić, koji je i bivši član odbora Agencije za borbu protiv korupcije.\nMUP nije direktno odgovorio na konkretna pitanja BIRN-a u vezi sa spornim donacijama, već su kratko istakli da je sve sprovedeno u skladu sa zakonom.\nKompanije-donatori takođe nisu odgovorile na pitanja BIRN-a.\nVlada ćuti na zahteve za izmenu zakona\nZakon o donacijama i humanitarnoj pomoći Republike Srbije dozvoljava privatnim licima i kompanijama da doniraju novac ili robu državnim institucijama čak i u slučajevima kada su upravo te institucije zadužene za kontrolu ili istragu svojih donatora.\nSrbija nema javni registar donacija niti bilo kakav mehanizam za utvrđivanje da li su takve donacije problematične, s obzirom na to da dolaze od lica i kompanija koja jesu ili mogu biti predmet istrage ili kontrole.\nAgencija za borbu protiv korupcije je 2016. predložila Vladi Srbije da izmeni zakon kako bi se zabranilo kompanijama i fizičkim licima da doniraju organima javne vlasti koji su zaduženi da ,,neposredno kontrolišu njihov rad, odlučuju o pravima, obavezama i interesu tih lica, ili da na bilo koji način stupaju u poslovni ili neki drugi odnos sa tim licima, jer se u suprotnom dovodi u sumnju nepristrasnost i objektivnost u postupanju ovih organa”.\nVlada do danas nije prihvatila taj predlog.\nAkteri gasifikacije i koordinisane donacije\nFirme-donatori uključene u poslove izgradnje gasovodnih mreža donirale su MUP-u tokom 2017. i 2018. zajedno oko 200.000 evra, pokazuju podaci do kojih je došao BIRN.\nInsajder je još 2013. otkrio da je ovih pet kompanija, zajedno sa još jednom, dobilo ugovore za izgradnju gasovoda u gradovima i opštinama širom Srbije u vrednosti od najmanje 242 miliona evra - i to bez poštovanja tenderske procedure. Istraživanje Insajdera je pokazalo i da su neke od ovih firmi podelile teritoriju tako da jedni drugima ne bi bili konkurencija.\nPrema podacima BIRN-a, pet od šest ovih kompanija donirale su u dva navrata identične iznose istom odeljenju MUP-a – po 26.000 evra (3.1 milion dinara) policijskoj stanici u Novom Sadu, gde se nalazi sedište Srbijagasa, a zatim i po 13.000 evra (1.550.000 dinara) Upravi kriminalističke policije u Beogradu.\n„Ne postoji logično objašnjenje [za identične donacije], osim da je to urađeno s nekim skrivenim ciljem,“ kaže za BIRN Bojan Elek, istraživač u Beogradskom centru za bezbednosnu politiku.\nUgovori koje su firme-donatori MUP-a sklopile sa Srbijagasom i opštinama širom Srbije su već sedam godina u predistražnom postupku u Tužilaštvu za organizovani kriminal i to zbog navodnog kršenja Zakona o javnim nabavkama. BIRN-u je u Tužilaštvu rečeno da je MUP-u poslato nekoliko urgencija za hitno postupanje, ali da tražena dokumenta još uvek nisu dostavljena, što koči istragu.\nJedna od pet firmi-donatora MUP-u je građevinska firma Millennium Team, koja je u samo dve opštine u Srbiji – Smederevu i Grockoj – dobila ugovore za izgradnju gasovoda ukupne vrednosti od skoro 60 miliona evra. Ivan Bošnjak i Stojan Vujko, vlasnici firme, pojavili su se čak i u predizbornom spotu Socijalističke partije Srbije 2012. godine, u kom potpredsednika SPS-a i direktora Srbijagasa Dušana Bajatovića nazivaju ,,odličnim menadžerom”.\nMillennium Team je takođe jedan od izvođača radova na „Beogradu na vodi“. Jedan od svedoka bespravnog rušenja objekata u Hercegovačkoj ulici u aprilu 2016. istakao je da su bageri došli sa gradilišta na kojima je radila upravo ova kompanija, objavio je KRIK pozivajući se na policijski izveštaj. Millennium Team je negirao učešće u rušenju.\nUprkos pritiscima javnosti, seriji građanskih protesta i obećanjima tadašnjeg premijera Aleksandra Vučića, niko nije odgovarao za rušenje u Hercegovačkoj. Saša Janković, tadašnji zaštitnik građana, utvrdio je da je policija odbila da izađe na teren po pozivu građana koji su prijavili da maskirane osobe vezuju radnika obezbeđenja, oduzimaju mu telefon i ruše objekte.\nU Tužilaštvu već godinama tvrde da policija ne odgovara na zahteve za dostavljanjem informacija zbog čega istraga ne napreduje.\n„Zahtevi za hitnim postupanjem koji je tužilaštvo uputilo MUP-u su apsurdni, pošto to znači da oni praktično mole policiju da radi svoj posao“, ističe Bojan Elek.\nMillennium Team je među izvođačima radova i na državnom projektu izgradnje jeftinih stanova za pripadnike bezbednosnih službi u Nišu i Vranju. Poslove izgradnje vredne oko 13 miliona evra dobili su kao deo konzorcijuma sa turskom kompanijom Tasyapi. Uprkos tome što je procenjena vrednost poslova bila 11 miliona, a uslov za dobijanje posla najniža ponuda, Vlada je u pregovaračkom postupku na kraju prihvatila ponudu konzorcijuma koja je bila skuplja za dva miliona evra. U martu prošle godine zvaničnik kompanije Tasayapi O.M uhapšen je zbog optužbi da je primio mito u sklopu istog projekta. Millenium Team nije predmet istrage.\nMeđu donatorima MUP-u je i firma Promont Group čiji je vlasnik crnogorski biznismen Milinko Cicmil.\nOva firma je samo tokom poslednje dve godine ugovorila poslove izgradnje gasovoda vredne najmanje 32 miliona evra. Promont je od skoro i jedan od vodećih turističkih investitora u Vojvodini. Hotel „Fruške Terme“ u vlasništvu Cicmila subvencionisala je Vlada Srbije, a predsednik Aleksandar Vučić i direktor Srbijagasa Dušan Bajatović su ga čak i obišli krajem prošle godine.\nMeđu firmama uključenim u poslove gasifikacije, a koje su donatori MUP-u, svoje mesto je našla i Bobar Beška, novosadska kompanija koja od skoro poseduje i lanac benzinskih pumpi. Ova firma je ujedno i donator fudbalskog kluba „Vojvodina“ u kom je generalni direktor upravo Dušan Bajatović.\nFirma Gas Invest u vlasništvu je Marka i Aleksandre Babarogić. Njih dvoje su takođe imali funkcije u of-šor firmi STOUNS Inc iz Paname, u kojoj su zaposleni bili i Letisija Montoja i Fransis Peres, tzv. ,,zombi direktori” advokatske kancelarije Mosak Fonseka, a koji su svoje mesto našli i u aferi Panama Papers.\nSvih pet kompanija uključenih u poslove gasifikacije su tokom poslednjih pet godina višestruko uvećale prihode.\nInfografika/ BIRN/ Igor Vujčić\nTrgovac oružja donator davaocu saglasnosti na izvoz oružja\nMeđu donatorima MUP-u je i Partizan Tech, koji je tokom 2016. i 2017. donirao oko 10.000 evra. Ova sredstva bila su predviđena za kupovinu 10 pištolja marke „Bereta“.\nPartizan Tech je jedna od nekoliko kompanija u vlasništvu ili pod kontrolom trgovca oružjem Slobodana Tešića. Prema pisanju NIN-a, Partizan Tech je među firmama koje su kupovale oružje od Krušika po povlašćenim cenama. Ova firma, kao i svi drugi izvoznici oružja, kako bi uopšte mogla da posluje mora da ima dozvolu za izvoz, na koju saglasnost daje upravo Ministarstva unutrašnjih poslova, zajedno sa drugim nadležnim institucijama.\nTešić se trenutno nalazi na crnoj listi SAD-a, a bio je i pod sankcijama Ujedinjenih nacija zbog kršenja embarga na prodaju oružja Liberiji.\nSrpska napredna stranka je 2012. došla na vlast, a već sledeće je Tešić skinut sa crne liste UN-a. Te 2013. godine Tešić je učestvovao i na sastanku između zvaničnika ministarstava odbrane Srbije i Libije, iako je u tom trenutku još uvek bio pod sankcijama UN-a.\nMinistarstvo spoljnjih poslova Srbije mu je 2014. dodelilo diplomatski pasoš, a nije poznato da li je pasoš obnovljen po isteku 2019. godine.\nBojan Elek iz BCBP-a kaže da su donacije Partizan Tech-a Ministarstvu unutrašnjih poslova ,,svakako problematične“, navodeći da taj odnos podseća na „trgovinu uticajem“.\n,,Slična veza kao u aferi Krušik kada je otac Nebojše Stefanovića bio posrednik u trgovini oružjem”, navodi Elek.\nNabavka ,,Škoda za MUP”: Poverljivo, ali ne škodi\nPrema podacima u koje je BIRN imao uvid, firma Auto Čačak je 2014. godine potpisala ugovor sa MUP-om o donaciji najmanje 400.000 dinara srpskoj policiji.\nDodela "Škoda" automobila Ministarstvu unutrašnjih poslova / Foto: Ministarstvo unutrašnjih poslova\nOva kompanija je dospela u žižu javnosti 2017. kada je Ministarstvo unutrašnjih poslova kupilo 710 vozila marke „Škoda“ u direktnom nadmetanju. MUP je medijima odbio da dostavi podatke o nabavci, a Vlada je ugovor proglasila tajnim nakon negodovanja javnosti i brojnim zahtevima za slobodan pristup informacijama od javnog značaja.\nIako Milun Todorović, član predsedništva SNS-a, nije bio generalni direktor Auto Čačka 2017, i dalje je bio na čelu beogradskog ogranka ove firme kada je Ministar unutrašnjih poslova Nebojša Stefanović ceremonijalno predao ključeve “Škoda” u septembru te godine.\nOdbijajući da otkriju detalje ugovora sa „Škodom”, policijski zvaničnici citirali su Zaključak Vlade, koji nikada nije zvanično usvojen. Premijerka Ana Brnabić rekla je da se odredbe ugovora drže u tajnosti zbog „specifikacije“ vozila, kao i da je ministarstvo pre odluke pregovaralo i sa drugim kompanijama.\nMUP je odbio zahtev BIRN-a da vidi odredbe ugovora kao i sam Zaključak, čak i nakon što je Poverenik za informacije od javnog značaja naložio MUP-u da podatke dostavi. BIRN je takođe tužio Vladu 2018, nakon što je dva puta ignorisala zahtev za pristup informacijama od javnog značaja. U aprilu prošle godine, Upravni sud je presudio u korist BIRN-a i pozvao Vladu da dostavi sporni Zaključak o poverljivoj nabavci policijskih vozila, ali je Vlada to opet odbila tako što je i sam Zaključak proglasila tajnim.\nAuto Čačak je u poslednjih 10 godina pobedio na više od 500 javnih tendera. Ova firma je i ranije prodavala automobile državi Srbiji. Delta M i Porše su se 2004. žalili da je vlada kupila 200 automobila od Auto Čačka, iako su oni, kako su tada tvrdili, dali bolje ponude.\nRast prihoda firmi koje se bave gasifikacijom\nU periodu od 2015. do 2019, sve kompanije-donatori koje su radile na projektima gasifikacije zabeležile su stalan - a u nekim slučajevima čak i vrtoglav - rast godišnjeg prihoda.\nPrema finansijskim podacima ovih kompanija, najuspešniji je Millennium Team, a preostale četiri imaju slične prihode. Prihodi Millennium Team-a skočili su sa oko 21,6 miliona evra u 2015. na 81,6 miliona evra u 2019. godini.\nGodišnji prihod Bobar Beške je sa oko 3 miliona evra u 2015. došao na 22,8 miliona evra u prošloj godini.\nPrihodi DM Investa su se udvostručili: sa 9,5 miliona evra 2015. godine na oko 19,8 miliona evra u 2019.\nFirma Promont Group je u 2015. prihodovala 5,3 miliona evra, da bi prošle godine zabeležila oko 23,2 miliona evra.\nSlične su finansije Gas Investa: od 4,3 miliona evra u 2015. do 25,4 miliona evra u 2019. godini.


Neizvesna budućnost penzionog sistema u Srbiji | Pančevo - 013 info\nNeizvesna budućnost penzionog sistema u Srbiji\nBlic\tPon, 05/08/2019 - 08:39\nSve veći odlazak mladog, radno sposobnog stanovništva i povećanje broja penzionera u Srbiji nameće pitanje kuda to "vodi" naš penzioni sistem.\nDva scenarija brinu mnoge - da li će penzioni sistem, u koji sada ulažu, u budućnosti uopšte postojati i da li će biti prinuđeni na mere, poput rumunskog zakona, prema kojima mladi imaju obavezu da pomažu starije.\nU Srbiji se danas radi 3,4 godine duže nego što su građani do penzionisanja u proseku radili pre devet godina, a upravo slabost penzionog sistema, uz povećanu emigraciju, ima za posledicu da sadašnji zaposleni moraju sve duže da rade. Mnogi se pitaju da li će penzijski fond uopšte opstati do trenutka kada dostignu "magičnu" granicu za penzionisanje, a ona je poslednjih godina povećavana u nekoliko navrata.\nTako se muškarci trenutno penzionišu sa 65 godina, dok žene moraju da rade do 62,5 godina starosti. Granica za penzionisanje žena će u narednom periodu biti pomerana za tri do šest meseci, pa će i one u našoj zemlji od 2032. godine u penziju ići sa 65 godina.\nKako objašnjavaju ekonomisti, da bi penzioni sistem mogao da funkcioniše, potrebno je da na "jednog penzionera postoji 3,5 radnika", a u Srbiji je taj odnos trenutno jedan prema jedan.\nProfesor Ekonomskog fakulteta u Beogradu Ljubodrag Savić je ranije objasnio za "Blic"da bi "trebalo da bude veći broj onih koji plaćaju sistem od onih koje sistem plaća" kako bi mogao da funkcioniše.\nPrema njegovim rečima, to se ne može sigurno očekivati ni u narednih 10 godina, jer Srbija još uvek ima visoku stopu nezaposlenosti.\n"To se može posmatrati kao rešenje, i ne samo za penzije, već i za funkcionisanje ekonomije uopšte", tvrdi sagovornik "Blica".\nSagovornici beogradskog lista su saglasni da su to standardne mere za očuvanje stabilnosti penzijskog sistema ali i da Srbija nije specifična po tom pitanju, jer je situacija ista, čak i znatno lošija, u zemljama u okruženju.


Ovogodišnji Exit premašio očekivana interesovanja - Radio televizija Pančevo\n4. juna 2019. 0520\nKada se spomene Exit, znamo da se radi o najvećem festivalu, kako u Srbiji, tako i u regoionu. Iako je svake godine interesovanje veliko, interesovanje za ovogodišnji EXIT je premašio prethodne godine.\nViše od 70% kapaciteta Tvrđave je popunjeno, pa se onima, koji žele da vide najveće zvezde svetske scene, savetuje da požure i obezbede kartu.\nNa EXIT, koji će biti održan na Petrovaradinskoj tvrđavi u Novom Sadu od 4. do 7. jula, pored publike iz Srbije i regiona dolaze i drugi posetioci iz Velike Britanije do SAD-a, Japana, Australije, Kanade i drugih svetskih i evrospkih država.\nA interesovanje je veliko zbog imena kao što su The Cure, rok bend o kome se trenutno najviše priča Greta Van Fleet, najčuveniji DJ svih vremena Carl Cox, zvanično najpopularniji DJ tandem Dimitri Vegas & Like Mike, hitmejkeri DJ Snake, The Chainsmokers i brojni drugi na više od četrdeset bina i muzičkih zona širom Petrovaradinske tvrđave u Novom Sadu.\nAplauz za heroje u belim mantilima odjeknuo i u Kraljevu\nNikola Toadjer 18. marta 2020.\nZorana Stekovic 16. oktobra 2019. 16. oktobra 2019.


Mašić: Zabrana skupova – prava slika Srbije | Autonomija\nMašić: Zabrana skupova – prava slika Srbije\n"Ovo je skandalozna odluka, nešto što smo mogli da očekujemo ali govori gde smo"\nInicijator akcije #sedamhiljada Dušan Mašić izjavio je danas da je zabrana svih skupova u Beogradu, najavljenih u okviru obeležavanja godišnjice genocida u Srebrenici skandalozna i da najbolje govori gde je Srbija 2015. godine.\n„Odluka Vlade Srbije da zabrani ovo okupljanje je skandalozna i to najbolje govori gde je Srbija 2015. godine – da je moguće da premijer ode u Potočare i oda poštu postradalima u Srebrenici a da je u isto vreme nemoguće da to u Beogradu neko uradi“, rekao je Mašić za Radio Slobodna Evropa.\nMašić je građane ranije pozvao, čemu se priključio i jedan broj nevladinih organizacija i javnih ličnosti, da se 11. jula okupe ispred Skupštine Srbije i legnu na plato ispred parlamenta i da tako pokažu saosećanje sa žrtvama Srebrenice.\n„Ja ovo jednostavno čitam kao nemoć, kao neželjenje države da na ozbiljan i jedini ispravan način pristupi obeležavanju i odavanju pošte postradalim u Srebrenici“, rekao je Mašić.\nOn je rekao da će civilne organizacije u narednim danima imati adekvatan odgovor na odluku režima.\n„U svakom slučaju, ovo je skandalozna odluka, nešto što smo mogli da očekujemo ali govori gde smo. Akcija #sedamhiljada i jeste imala za cilj da pokaže gde je Srbija danas, a ovo nije slika koja će biti pozdravljena bilo gde u svetu“, kazao je Mašić.


Slučaj isključenja Desanke Maksimović iz programa: 'Ministar je odobrio tu odluku' VIDEO\nIzvor: B92, 08.Jun.2020, 12:09\nSlučaj isključenja Desanke Maksimović iz programa: "Ministar je odobrio tu odluku" VIDEO\nZavod za unapređivanje obrazovanja i vaspitanja odlučio je da iz trećeg razreda gimnazije isključi izbor iz poezije Desanke Maksimović, a iz četvrtog njenu zbirku "Tražim pomilovanje". Usledile su kritike političkih stranaka, Udruženja pisaca Srbije, premijerke i ministra prosvete koji je rekao da to nije konačna odluka. Čime se Zavod rukovodio kada je isključio našu istaknutu pesnikinju iz programa u trećem i četvrtom razredu gimnazije, da li je u pitanju vrednosni sud i ako je >> Pročitaj celu vest na sajtu B92 << taj Plan ozvaničen u Službenom glasniku 2. juna da li će napisati novi?\n"Svaki put kada izađe novi školski program, svi postaju čitaoci, metodičari, književni kritičari", navela je Dejana Milijić Subić, koordinatorka u Zavodu za unapređenje obrazovanja i vaspitanja.\nOna je navela za TV Prvu da školski program obuhvata sve razrede osnovnog i srednjeg obrazovanja i da je Desanka zastupljena u svakom razredu osnovne škole.\nDejana Milijić Subić navela je takođe da je zato Desanka Maksimović uklonjena iz programa za srednje škole, kako bi se napravilo mesto za druge pisce, kao što je Ivan Lalić.\n"To su vrlo bolne i ograničavajuće odluke", rekla je Milijić Subić, dodajući da je ministar odobrio ovu odluku ali i da je uvek moguće da se dokument dopuni.\nProfesor dr Bojan Đorđević, profesor Filološkog fakulteta i doskorašnji upravitelj Zadužbine Desanke Maksimović, naveo je da dve stvari nisu bile dobre u ovoj situaciji i kao jednu od njih navodi dnevnopolitičku harangu protiv članova komisije.\nTakođe navodi da je odgovor komisije na prigovore pun nelogičnosti i nepreciznosti, i da se njim potcenjuje značaj nastavnika i da nisu odabrane prave reči.\nProfesor Đorđević dodaje da je sama Desanka za sebe rekla da je njena poezija savremena, da je car Dušan simbol u "Tražim pomilovanje" i da je pesma alegorija.\nU programu srpskog jezika kao nematernjeg jezika Desanka Maksimović se izučava i dalje na svim nivoima obrazovanja.\nZbirke Trazim pomilovanje nema u Prosvetnom glasniku (2. jun 2020), uvrscene tri pesme Desanke Maksimovic - za srpski kao nematernji jezik\nIzvor: PrviPrviNaSkali.com, 08.Jun.2020\n..S obzirom na to da se u cetvrtom razredu obradjuju kanonska dela srpske i svetske knjizevnosti (Šekspirov Hamlet, Geteov Faust, Dostojevski, Kami, Beket, Bulgakov, Andric, Selimovic, cosic, Pavic, Kis), bili smo prinudjeni da ponesto iz programa odstranimo ili razmestimo u neki drugi cik..


Prošlog meseca vraćeno 23 milijardi dinara PDV-a - PKS-RPK Novi Sad\n„Prošlo je vreme kada niste kada niste plaćali poreze i da se bavite time kako da ne plaćate poreze“, rekla je Marković i navela da je tokom kontrola firmi u Srbiji vezano za povraćaj PDV pronađen ogroman broj „fantomskih preduzeća“.\nMarkovićeva je rekla i da Poreska uprava priprema postepeno skraćivanje rokova za vraćanje PDV-a ali je navela da o tome za sada ne može detaljnije da govori dok se ne postigne krajnji dogovor sa Ministarstvom finansija kao nadležnom institucijom.\nNa pitanje moderatora panela Slavka Carića, predsednika Odbora Amcham-a da li je moguće da se u narednom periodu izmeni visina kazne od 500.000 dinara za preduzeća ukoliko se utvrde nepravilnosti u radu u terenskoj kontroli, Markovićeva je ocenila da bi izmene bile dobre ali da postoje različita mišljenja unutar nadležnih institucija po tom pitanju.\nRazlog za eventualne izmene je taj, što na primer trafika ili neka ogromna kompanija plaćaju isti iznos kazne, a privrednici predlažu da se naj iznos svede na određeni procenat u zavisnosti od „jačine firme“.\nMarkovićeva je rekla da su ranijem periodu Poreskoj upravi „ispod radara“ bili oni koji se na primer bave pružanjem stomatoloških usluga ili male autoškole, a da je kontrolom upravo u tom sektoru malih firmi otkriven „dodatni poreski prihod“ koji nije bio prijavljivan.\n„Tu se dešavalo nešto što je verovatno zbog fiskalne izdašnosti bilo ispod radara Poreske uprave. Sad smo tu otkrili dodatne poreske prihode kao i kod sala za venčanje gde bude po 300 i 500 gostiju na venčanju, a u poreskim prihodima se prikaže da je bilo 20 ili 30 gostiju“, kaže Markovićeva.\nUčesnici panela su ocenili da je reforma Poreske uprave krenula u dobrom pravcu, da ima pomaka ali da je potrebno dodatno ubrzati reforme i pojasniti mnoge propise koje muče privrednike.\nDo sada je u procesu transformacije Poreske uprave u Srbiji u opštinama otvoreno 37 šaltera za direktnu komunikaciju sa građanima koji imaju pitanja za poreznike, rekla je Markovićeva i istakla da je glavna težnja Uprave da postoji „klijentski odnos“ sa poreskim obveznicima.\nNavodi da je ranije Uprava imala 178 organizacionih jedinica a da je taj broj u postupku transformacije pao na 78. Takođe, podseća da je vlada još 2015. godine usvojila proces transformacije a da je prošlog oktobra usvojen i Akcioni plan.\nKaže i da je 2011. godine Poreska uprava imala 11.000 zaposlenih a da danas broji oko 5.200 zaposlenih čiji je prosek godina 54.\nPodsetila je i da je Uprava formirala i posebnu jedinicu za analizu rizika kao i da su sve poreske prijave prevedene u elektronski oblik.\nKaže da Poresku upravu već dugi niz godina muči to što je u njenoj nadležnosti da se bavi sa 26 različitih aktivnosti pored osnovne delatnosti, pa tako, kaže, bave se taksama za odvodnjavanje (izdato 1,6 miliona rešenja), zatim, povraćajem poreza za opremu za bebe (izdato 46.000 rešenja) i drugima.\nPredsednica Američke privredne komore je ocenila da je Poreska uprava u prethodnom periodu značajno pojednostavila podnošenje poreskih prijava i učinila velike napore u borbi protiv sive ekonomije i izrazila da će aktuelan transformacija Uprave i unapređenje metodologije rada, posebno u delu analize rizika popraviti predvidivost i ujednačiti primenu poreskih propisa.\nSrbija će naplaćivati takse za gas; Stiže 150 turskih privrednika\nPredsednik Srbije svečano je dočekan na aerodromu posle čega je počeo sastanke sa turskim privrednicima i predsednikom.\nPredsednik Srbije Aleksandar…\nKonstantan rast trgovinske razmene sa Grčkom\nUz tradicionalno dobre, prijateljske odnose, Srbija i Grčka mogu imati i mnogo bolju privrednu saradnju, ukazano je na Poslovnom…\nNa radnom mestu 514.397 Vojvođana\nDa Srbiji nedostaju radna mesta nije nikakva tajna, ali je sada situacija nešto bolja nego ranije. Naime, na kraju…


Hteo sam da budem trener Partizana, ali sada to nije realno – Čivijaš Radio Šabac\n„Istina, želeo sam da budem trener, spremao se za to, dugo radio kao pomoćnik, ali karijera se odvijala na neki drugi način. I dalje bih voleo da se to dogodi, samo što sam svestan da sa 58 godina to sada nije realno. Nema veze, spreman sam da pomognem na neki drugi način“, dodao je on.\n„Tu pre svega mislim rezultatski, jer je to na kraju krajeva jedino i važno, ali ne treba zanemariti ni mnoge druge aspekte od kojih zavisi uspešno funkcionisanje jednog sportskog kolektiva“, rekao je on.\n„Očekuje nas dvomeč protiv praške Sparte u šesnaestini finala Lige konferencija, a onda i derbi protiv Crvene zvezde, i ukoliko u tim utakmicama ostvarimo pozitivan rezultat sve će biti mnogo lakše. Kad kažem pozitivan rezultat mislim na plasman u osminu finala evropskog takmičenja i svaki ishod osim poraza u meču sa večitim rivalom. Najveći pritisak u tom segmentu će biti na trenera Aleksandra Stanojevića i igrače, dok ćemo se mi u klubu truditi da im obezbedimo sve neophodne uslove za rad kako bi mogli da se spremaju u miru“, istakao je on.


NDNV: Slobodan Arežina tužio RTV | NDNV\nNDNV: Slobodan Arežina tužio RTV\nNezavisno društvo novinara Vojvodine obaveštava javnost da je Slobodan Arežina Osnovnom sudu u Novom Sadu podneo tužbu protiv Radio-televizije Vojvodine zbog nezakonite smene sa mesta programskog direktora ove medijske kuće.\n09. Jul 2016\nU tužbi se navodi da je ova smena, izvršena 4. maja ove godine, bila u suprotnosti sa Zakonom o javnim medijskim servisima i odredbama statuta Javne medijske ustanove RTV, i zahteva se njeno poništenje.\nU tužbi se takođe zahteva poništenje aneksa ugovora o radu kojom je Arežina premešten na drugo radno mesto, odnosno zahteva se njegov povratak na mesto direktora programa RTV-a.\nZastupnik Slobodana Arežine, advokatska kancelarija Beljanski, u tužbi takođe navodi da je objavljivanjem saopštenja Upravnog odbora RTV-a povodom smene programskog direktora, a koje je zasnovano na netačnim informacijama, naneta šteta tužiočevom profesionalnom ugledu.\nNDNV podseća da su zbog nezakonite, političke smene Slobodana Arežine javno protestovali urednici, nivinari i drugi zaposleni u ovoj medijskoj kući. Arežina je inače na funkciju programskog direktora izabran na javnom konkursu na četvorogodišnji mandat, a smenjen je nakon godinu dana sa lažnim obrazloženjem.\nPosle smene Arežine ostavku su podneli generalni direktor RTV-a Srđan Mihajlović i glavna i odgovorna urednica Prvog programa Televizije Novi Sad Marjana Jović, a potom je usledila lavina političkih smena urednika i novinara na RTV-u koje su bile povod za građanske proteste pod nazivom “Podrži RTV”.\n9. juli 2016.\nKoalicija za slobodu medija: Nastavljeno etiketiranje novinara u skupštini, medijske i novinarske organizacije formirale koaliciju za zajedničko delovanje